title: Atomikerroskasvatus

text: Tyypillisessä ALD-reaktorissa tapahtuvassa prosessissa substraatin pinta aktivoidaan ensimmäisellä kemiallisella reaktiolla. Prosessin paine ja lämpötila on valittu siten, että pintaan jää vain yksi adsorboitunut molekyylikerros. Välihuuhtelun jälkeen toinen lähtöaine päästetään pinnoituskammioon. Aktivoitu pinta reagoi toisen lähtöaineen kanssa muodostaen ohuen kerroksen haluttua epäorgaanista materiaalia. Tyypillisesti yhdessä reaktiokierroksessa kasvaa vähemmän kuin yksi monokerros haluttua materiaalia. Tyypillisesti kahden reaktiovaiheen sekä välihuuhtelujen muodostamaa reaktiosykliä toistetaan ja näin voidaan muodostaa halutun paksuinen kalvo, jonka paksuus riippuu toistettujen syklien lukumäärästä. Käyttötarkoituksesta riippuen kalvojen paksuus voi nanometrin osia tai jopa useita mikrometrejä. Pinnoituskerroksen paksuuden tarkan hallinnan lisäksi menetelmän etuna on myös erittäin hyvä pinnanlaatu.


title: Atomikerroskasvatus

text: ALD-menetelmän (tuolloin ALE) keksi ja patentoi suomalainen Tuomo Suntola vuonna 1974, tarkoituksena valmistaa ohuita elektroluminesenssinäyttöjä. ALD on kehitetty erillisesti myös Neuvostoliitossa 1960-luvulla. Klassinen esimerkki ALD:n käytöstä on sinkkisulfidi ZnS-kalvon kasvattaminen. Prekursoreina käytetään sinkkikloridia ZnCl ja divetysulfidia HS. Sinkkikloridi kemisorboidaan substraatin pinnalle, minkä jälkeen divetysulfidi tuodaan kammioon. Lähtöaineet reagoivat keskenään muodostaen yksittäisen kerroksen sinkkisulfidimolekyylejä. Lähtöaineiden valinta on tärkeä osa onnistunutta ALD-prosessia. Yleisessä käytössä ovat muun muassa metallikloridit, metallo-orgaaniset yhdisteet sekä epämetalleista erilaiset yksinkertaiset hydridit, kuten vesi, divetysulfidi, ammoniakki ja vetyfluoridi.


title: Urpo Häyrinen

text: Urpo Erkki Häyrinen (12. maaliskuuta 1937 Tampere – 28. helmikuuta 1992 Hämeenkyrö) oli suomalainen virkamies, luonnonsuojelija, luontokuvaaja ja luontokirjailija.


title: Urpo Häyrinen

text: Urpo Häyrisen vanhemmat olivat professori Erkki Häyrinen ja musiikinopettaja Helvi Orvokki Tellervo Rinne. Hän pääsi ylioppilaaksi 1957 ja valmistui luonnontieteiden kandidaatiksi Helsingin yliopistosta 1967.


title: Urpo Häyrinen

text: Häyrinen oli aluksi vuodesta 1964 alkaen Steiner-koulun biologian ja maantiedon aineopettajana. Hän toimi virkamiehenä ensin maa- ja metsätalousministeriössä ja sitten ympäristöministeriössä. Häyrinen oli Suomen luonnonsuojeluliiton varapuheenjohtajana 1972–1973.


title: Henri Rougier

text:
Henri Louis Rougier oli ranskalainen urheilija, kilpapyöräilijä, ilmailun pioneeri ja moottoriurheilija. Autourheilun saralla hänen tunnetuin saavutuksensa on kaikkien aikojen ensimmäisen Monte Carlo -rallin voitto, mutta hän oli vakio-osanottaja lukuisissa 1900-luvun alun kaupungista-kaupunkiin ajetuissa- sekä Grand Prix -kilpailuissa. Vuonna 1909 hänelle myönnettiin "Aéro-Club de France:n" toimesta Fédération Aéronautique Internationale -järjestön sertifikaatti numero 11. Vuosina 1909 – 1910 hän kilpaili menestyksekkäästi Euroopassa järjestetyissä ilmailunäytöksissä ja lentokoneiden Grand Prix -kilpailuissa.
Rougier oli myös menestyksekäs liikemies, jolla oli Pariisissa Turcat-Méry -autojen edustus, ja hän hyödynsi menestystään moottoriurheilun saralla, edustamansa merkin myynnin edistämisessä. Ensimmäisen maailmansodan jälkeen Rougier valmisti erän omaa nimeään kantavia autoja, jotka perustuivat Turcat-Méryn alustalle. Rougier teki näihin kuitenkin teknisiä parannuksia ja koritti ne yksinomaisesti hänen brändilleen sopiviksi.


title: Henri Rougier

text: Rougierille myönnettiin hänen elinaikanaan Ranskan Kunnialegioonan ritariristi, "Croix de Guerre" sekä ilmailun saavutusten johdosta "Médaille de l'Aéronautique".


title: Henri Rougier

text: Henri Rougierilla oli Pariisissa Turcat-Méry -autojen edustus, ja hän ymmärsi autourheilun saavutusten merkityksen, julkisuuden tuojana ja sitä kautta myyntiä lisäävänä tekijänä.


title: Henri Rougier

text: Toukokuussa 1903 Rougier osallistui 45 hevosvoimaisella Turcat-Mérylla Pariisi-Madrid -autokilpailuun. Tämä dramaattiset piirteet saanut kilpailu keskeytettiin ja tulokset julistettiin sen mukaisesti, missä järjestyksessä kilpailijat saavuttivat Bordeaux'n kaupungin. Rougier oli raskaimman painoluokan yhdeksäs ja yleiskilpailun yhdestoista.


title: Henri Rougier

text: Rougier osallistui 45 HP Turcat-Mérylla Saksassa 17. kesäkuuta 1904 ajettuun Gordon Bennett Cup -kilpailuun. Keisari Wilhelm II oli määrännyt kisan lähtöpaikaksi Taunus-vuoristossa sijaitsevan Homburgin (Bad Homburg vor der Höhe) kaupungin. Rougier käytti 564 kilometriä pitkän kilpailun suorittamiseen 6 tuntia, 46 minuuttia ja 31 sekuntia, sijoittuen kolmanneksi,


title: Henri Rougier

text: Vuonna 1905 Rougier osallistui 7. elokuuta Belgian Bastognessa ajettuun Circuit des Ardennes raskaiden autojen sarjan kilpailuun. Hän ajoi Lorraine-Dietrich -autollaan kisan nopeimman kierroksen, nopeudella 110,25 km/h.


title: Henri Rougier

text: Vuonna 1906 Bastognessa ajetussa Circuit des Ardennes -kilpailussa Rougier ylitti Lorraine-Dietrichillään maaliviivan kolmantena, ajalla 5 tuntia, 50 minuuttia ja 11 sekuntia. Aiemmin samana vuonna ajetussa, ensimmäisessä Ranskan Grand Prix -kilpailussa hän ei sijoittunut.


title: Henri Rougier

text: Vuonna 1907 Rougier osallistui Lorraine-Dietrichillä Dieppessä ajettuun Ranskan Grand Prix'hin, mutta hän joutui keskeyttämään kilpailun viidennellä kierroksella.


title: Henri Rougier

text: Rougier osallistui Lorraine-Dietrichillään toukokuun 19. vuonna 1908 ajettuun Pietari-Moskova -autokilpailuun, mutta joutui keskeyttämään jo kilpailun alkutaipaleella. Samana vuonna hän joutui Lorraine-Dietrichin magneetto-ongelmien takia keskeyttämään Dieppessä ajetun Ranskan Grand Prix'n.


title: Henri Rougier

text: Vuonna 1921 Rougier saavutti Turcat-Mérylla 2. sijan Korsikalla ajetussa "Circuit de Corse" -kilpailussa.


title: Henri Rougier

text: Vuonna 1923 Rougier osallistui Tours'ssa ajettuun Ranskan Grand Prix -kilpailuun, tällä kertaa Voisin-merkkisellä autolla, mutta hän keskeytti kilpailun 19 kierroksen jälkeen. Samana vuonna Monzassa ajetussa Italian Grand Prix'ssa hän keskeytti 28 kierroksen jälkeen.


title: Henri Rougier

text: Vuonna 1909 Monacon Autoklubi ("Sport Automobile Velocipedique Monegasque") alkoi, Monacon silloisen ruhtinaan Albert I:n kehotuksesta, järjestää autourheilutapahtumaa. Tämän Rallye Automobile Monte Carlo -nimisen tapahtuman tarkoitus oli koota yhteen eri puolilta Eurooppaa matkaan lähteneet osallistujat. Ranskankielinen sana "rallye" tarkoittaa mm. hilpeähenkistä kokoontumista ja tämä termi on tätä kautta muuttunut määrätyntyyppisiä autokilpailuja tarkoittavaksi sanaksi.


title: Henri Rougier

text: Vuoden 1911 tammikuussa 23 autoa 11:stä eri pisteestä ympäri Eurooppaa lähti kohden Monacoa. Rougier kuului yhdeksän Pariisista 1020 km:n matkalle lähteneen auton joukkoon. Kilpailun voittajaksi julistettiin 25 HP Turcat-Mérylla ajanut Henri Rougier. Rallin lopputulosta määriteltäessä arvosteluperusteina käytettiin ajosuorituksen lisäksi auton yleistä eleganssia, matkustusmukavuutta ja ajoneuvon kuntoa perillesaavuttaessa. Nykyisin tämä saattaa kuulostaa hauskalta tai jopa mielivaltaiselta, mutta tässä yhteydessä tulee muistaa, että autoilu oli ennen I maailmansotaa Euroopassa yläluokan huvia ja tämäntyyppiset "kilpailut" sen mukaista ajanvietettä. Mutta yhtä lailla tulee muistaa, että pitkät luotettavuusajot olivat ajoneuvojen kehitystyössä hyvä keino testata omia saavutuksia tosielämässä, ja siksi niiden merkitys autojen kehitykselle oli todella merkittävä.


title: Henri Rougier

text: Turcat-Méry -autojen valmistus sai alkunsa, kun marseillelainen Alphonse Méry osti vuonna 1895 sekä Panhard- & Levassor että Peugeot -ajoneuvot. Hänen nuorempi veljensä Simon Méry ja lankonsa Léon Turcat, molemmat insinöörejä, käyttivät näitä ajoneuvoja omien suunnitelmiensa mukaisten autojen perustana. Heidän tekemiinsä parannuksiin kuului omaa suunnittelua ollut 2,6-litrainen, sähköisellä sytytyksellä varustettu nelisylinterinen moottori, jossa oli jäähdyttimet molemmissa päissä, viisi vaihdetta eteenpäin ja kaksi taakse. Vuonna 1899, auton ollessa myyntivalmis tuote, he perustivat niitä valmistamaan "Turcat-Méry & Cie." -yhtiön. Kolmikolla oli läheiset suhteet paroni Adrien de Turckheimiin, joka valmisti De Dietrich- ja Lorraine-Dietrich -autoja.


title: Henri Rougier

text: Rougierista tuli sekä Turcat-Méry- että Lorraine-Dietrich -merkkien pääedustaja Pariisissa ja myös merkkien tärkeä julkisuuskuvaa muokannut henkilö. Side Lorraine-Dietrich -merkin kanssa pysyi vahvana aina I maailmansodan puhkeamiseen, vuonna 1914, saakka. Turcat-Méry lopetti autojen valmistuksen vuonna 1928.


title: Henri Rougier

text: I maailmansodan jälkeen Rougier osti erän vuosien 1913 / 14 Turcat-Méry alustoja, joita hän kehitti mm. mottoreiden ominaisuuksia parantamalla ja lisäämällä niihin ranskalaisen Henri Perrot'n patenttiin perustuvat, kaikkiin neljään pyörään vaikuttavat rumpujarrut. Autojen korituksesta vastasi mm. pariisilainen koripaja "Million Guillet" ja ne myytiin nimellä "Rougier".


title: Henri Rougier

text: Rougier opetteli lentämisen taidon vuonna 1909. Lentokoneena hänellä oli Gnome "Omega" -moottorilla varustettu Voisin. Marraskuun 18. päivänä vuonna 1909 hänelle myönnettiin "Aéro-Club de France:n" toimesta Fédération Aéronautique Internationale -järjestön sertifikaatti numero 11. Syyskuussa 1909 järjestetyssä Berliinin Grand Prix -kilpailussa hän voitti palkinnot matkan pituudesta ja lentokorkeudesta. Hänen kilpakumppaninsa, ranskalainen Hubert Latham otti voiton nopeuskilpailussa. Berliinin Grand Prix oli ensimmäinen Saksassa järjestetty lentotapahtuma. Tapahtuman järjestämiseen vaikutti suuresti se yleinen innostus, jonka Orville Wrightin Tempelhofissa ja Potsdamissa, elokuussa 1909, pitämät lentonäytökset olivat saaneet aikaan.


title: Henri Rougier

text: Italian Bresciassa syyskuussa 1909 pidetyssä ilmailutapahtumassa hän otti jälleen voiton lentokorkeudessa, peitoten Curtiss No. 2:lla lentäneen amerikkalaisen Glen Curtissin.


title: Henri Rougier

text: Vuoden 1909 aikana hän kilpaili lisäksi Saksan Frankfurtissa ja Britannian Blackpoolissa pidetyissä tapahtumissa, sijoittuen niissä toiselle sijalle. Vihdoin Antwerpenissä hän otti voiton kaikissa kilpailuissa.


title: Henri Rougier

text:
Egyptin Heliopolisissa hän voitti ensimmäisen palkinnon "yhteenlasketut etäisyydet" -kilpailussa ja sijoittui toiseksi "pisin lentoetäisyys ilman pysähdystä" -kilpailussa.
Tammikuussa 1910, Monacossa, Rougier sai osakseen suurta huomiota ylitettyään lentämällä sekä Välimeren että Ranskan ja Monacon rajalla sijaitsevan Mont Agel -vuoren.


title: Henri Rougier

text: Vuonna 1910 Rougier liittyi osakkaaksi insinöörien Antoine Odier ja Raoul Vendôme perustamaan yhtiöön, joka valmisti "Odier-Vendôme" -kaksitasokoneita. Mottorit näihin koneisiin tomitti Turcat-Méry -yhtiö, jonka toinen perustaja, insinööri Léon Turcat oli myös innostunut lentokoneista. Lentokoneita valmistettiin oheisen kuvan tekstin mukaan myös nimellä "Turcat-Méry-Rougier".


title: Andrei Melnitšenko (maastohiihtäjä)

text: Andrei Melnitšenko (, s. 21. toukokuuta 1992) on venäläinen maastohiihtäjä. Melnitšenko on 174 senttimetriä pitkä ja painaa 68 kilogrammaa.


title: Andrei Melnitšenko (maastohiihtäjä)

text: Melnitšenko debytoi maailmancupissa tammikuussa 2016 Nové Měston 15 kilometrin vapaan hiihtotavan kilpailussa sijoittuen sijalle 22. Näin ollen hän saavutti heti ensimmäiset maailmancupin pisteensä. Tour de Skin 2017–2018 kokonaiskilpailussa hän oli 19:s. Lillehammerin Nordic opening -tapahtuman 15 kilometrin vapaan hiihtotavan kilpailussa hän sijoittui viidenneksi joulukuussa 2018. Melnitšenko saavutti ensimmäisen palkintokorokesijoituksensa Beitostølenissä joulukuussa 2018 oltuaan kolmas 30 kilometrin vapaan hiihtotavan väliaikalähtökilpailussa. Tour de Skin 2018–2019 kokonaiskilpailussa hän sijoittui kuudenneksi ja loppunousuun päättyneen viimeisen etapin osuusajoissa kolmanneksi.


title: Andrei Melnitšenko (maastohiihtäjä)

text: Melnitšenko kilpaili vuoden 2013 talviuniversiadeissa Trentinossa ollen parhaimmillaan 10 kilometrin kilpailussa seitsemäs. Pyeongchangin olympialaisissa 2018 hän oli 15 kilometrin vapaan hiihtotavan kilpailussa neljästoista.


title: Darja Gavrilova

text: Darja Aleksejevna Gavrilova (, s. 5. maaliskuuta 1994 Moskova, Venäjä) on venäläissyntyinen nykyisin Australiaa edustava tennispelaaja. 166 senttimetriä pitkä Gavrilova on oikeakätinen. Hänen valmentajinaan toimivat Sylvain Mathias ja Aleksei Gavrilov.


title: Darja Gavrilova

text: Kaksinpelin WTA-rankingissa Gavrilova on parhaimmillaan ollut 20:s elokuussa 2017. Grand Slam -turnauksissa Gavrilova on parhaimmillaan ollut neljännellä kierroksella Australian avoimissa 2016 ja Australian avoimissa 2017. Vuoden 2010 nuorten kesäolympialaisissa Singaporessa Gavrilova saavutti kultaa kaksinpelistä, voittaen finaalissa Kiinan Zheng Saisain.


title: Darja Gavrilova

text: Nelinpelissä Gavrilova on ollut parhaimmillaan WTA-rankingissa sijalla 45 syyskuussa 2017. Wimbledonissa 2016 ja Ranskan avoimissa 2017 hän eteni kolmannelle kierrokselle.


title: Darja Gavrilova

text: Seitsenvuotiaana tenniksen aloittanut Gavrilova edusti synnyinmaataan Venäjää vuodet 2009–2014, mutta vuonna 2014 hän sai Australian kansallisuuden ja edustusoikeuden. Tähän vaikutti suuresti hänen australialainen poikaystävänsä, tennisammattilainen Luke Saville.


title: Jari Nyström

text: Jari Nyström (s. 8. kesäkuuta 1959 Pori) on suomalainen entinen jääkiekkoilija. Hänen pelipaikkansa oli hyökkääjä ja hän edusti koko uransa ajan Porin Ässiä. Hän pelasi SM-liigassa yhteensä 334 ottelua, joissa hänen tehopisteensä olivat 96 + 78 = 174 ja jäähymääränsä 147 minuuttia. SM-liigan pudotuspeleissä hän pelasi 30 ottelua, joissa tehopisteitä kertyi 7 + 6 = 13 ja jäähyminuutteja 6. Nyström oli kahdesti voittamassa Ässille SM-hopeaa. Ennen liiga-uraansa Nyström pelasi Ässien riveissä neljä kautta Nuorten SM-sarjaa.


title: Choisel

text: Choisel on kunta keskisessä Pohjois-Ranskassa, Île-de-Francen alueella. Se kuuluu hallinnollisesti Yvelines'n departementtiin ja Rambouilletin arrondissementtiin. Kunnan asukasluku oli 539 vuonna 2013.


title: Choisel

text: Kunnan tunnetuimpiin asukkaisiin on kuulunut kirjailija Michel Tournier (1924–2016).


title: Emma Hamilton

text: Emma Hamilton (n. 1765–1815), o.s. "Lyon", vuoteen 1791 asti "lady Hamilton", oikealta nimeltään "Emy" ("Emily") "Lyon", sittemmin "Harte" oli brittiläinen seikkailija, joka oli tunnettu kauneudestaan. Hän päätyi rakkaussuhteeseen ja sittemmin avioitui maansa Napolin-lähettilään William Hamiltonin kanssa, jota vuonna 1786 seurasi Napoliin, missä vaikutti merkittävästi Ison-Britannian ja Napolin välien pysymiseen ystävällisinä. Vuodesta 1798 hän oli suhteessa lordi Nelsonin kanssa. Tässä suhteessa hän synnytti kaksi tytärtä. Hän vaikutti Nelsoniin siten, että Nelson joutui osallistumaan taisteluihin Ranskaa vastaan mutta samalla sotkeutui Napolissa poliittiseen peliin.


title: Dalkurd FF

text: Dalkurd Fotbollförening, yleensä vain Dalkurd, on jalkapalloseura Ruotsin Borlängestä, Taalainmaan läänistä. Seuran perustivat paikalliset kurdit 26. syyskuuta 2004. Se aloitti pelaamisen Ruotsin kahdeksanneksi korkeimmalla sarjatasolla vuonna 2005 ja nousi joka vuosi yhden sarjatason ylemmäksi aina kolmannelle tasolle saakka. Kausilla 2016 ja 2017 joukkue pelasi toiseksi korkeimmalla sarjatasolla, Superettanissa, ja kaudeksi 2018 se nousi pääsarjaan, Allsvenskaniin. Seura yhtiöitettiin vuonna 2016 ja Kurdistanissa asuvat miljonääriveljekset Kawa ja Sarkat Junad omistavat siitä 49 prosenttia.


title: Dalkurd FF

text: Kotiottelunsa joukkue pelaa 6 500 -paikkaisella Domnarvsvallenilla.


title: Untappd

text: Untappd on sosiaalisen median mobiiliohjelmisto, jonka avulla käyttäjät voivat kirjata juomiaan oluita ja siidereitä palveluun sekä jakaa kirjauksia ja sijainteja ystävilleen. Sovelluksessa voi myös arvostella juomiaan juomia, jakaa kuvia sekä saavuttaa badgeja, eli eräänlaisia saavutuksia. Palvelu myös suosittelee käyttäjille samankaltaisia juomia, ravintoloita ja kauppoja.


title: Untappd

text: Sovelluksella pystyy jakamaan kirjauksia käyttäjiensä Twitter- ja Facebook-tunnuksilla ja liittää kirjauksiin sijainteja Foursquare-palvelusta.


title: Untappd

text: Tammikuussa 2014 Untappd ilmoitti ylittäneensä miljoonan käyttäjän rajan. Huhtikuussa 2016 sivustolla oli 3,2 miljoonaa käyttäjää.


title: Untappd

text: Kirjatessa erilaisia oluita palveluun käyttäjä saavuttaa erilaisia badgeja. Badget jaotellaan kolmeen kategoriaan: olut-, sijainti- ja erikoisbadget. Olutbadgeja saavutetaan oluiden kulutusmäärillä. Esimerkiksi suomalaisia oluita kuluttamalla saavuttaa 'Never Finnished!' -badgen eri tasoja. Sijaintibadgeja saavutetaan kuluttamalla oluita eri sijainneissa, kuten samassa baarissa, useassa eri baarissa samana iltana tai urheilutapahtumassa. Erikoisbadgeja saavuttaa kuluttamalla oluita erityisinä päivinä, kuten jouluna, uuden vuoden aattona tai Untappd -sovelluksen vuosipäivänä.


title: Danny Drinkwater

text: Daniel Noel ”Danny” Drinkwater (s. 5. maaliskuuta 1990 Manchester) on englantilainen jalkapalloilija, joka edustaa Valioliigassa pelaavaa Chelseaa. Pelipaikaltaan oikeajalkainen Drinkwater on keskikenttäpelaaja. Hän kuuluu myös Englannin jalkapallomaajoukkueeseen.


title: Danny Drinkwater

text: Drinkwater on Manchester Unitedin kasvatti. Hän kuului seuran edustusjoukkueeseen vuodet 2009–2012, muttei pelannut yhdessäkään ottelussa. Suurimman osan Manchester United -ajastaan Drinkwater vietti lainalla Englannin mestaruussarjan ja ykkösliigan joukkueissa. Hän edusti Huddersfield Townia, Cardiff Cityä, Watfordia ja Barnsleya.


title: Danny Drinkwater

text: Tammikuussa 2012 Drinkwater siirtyi lopullisesti pois Unitedista, Englannin mestaruussarjan Leicester Cityyn. Kaudella 2013–2014 hän juhli seuran kanssa Mestaruussarjan mestaruutta ja nousua Valioliigaan. Hän teki pääsarjadebyyttinsä elokuussa 2014 Evertonia vastaan. Kaudella 2014–2015 Drinkwater pelasi 23 valioliigaottelussa. Ensimmäisen valioliigamaalinsa Drinkwater teki tammikuussa 2016 Stoken verkkoon. Tuolla kaudella hän onnistui maalinteossa kaksi kertaa 35 ottelussa Leicesterin voittaessa yllättäen Valioliigan mestaruuden. Hän siirtyi syyskuussa 2017 viiden vuoden sopimuksella lontoolaiseen Chelseaan.


title: Danny Drinkwater

text: Drinkwater edusti vuosina 2007–2008 Englannin alle 18-vuotiaiden ja vuosina 2008–2009 alle 19-vuotiaiden maajoukkuetta. Englannin jalkapallomaajoukkueessa hän teki debyyttinsä maaliskuussa 2016 ystävyysottelussa Alankomaita vastaan.


title: Danny Drinkwater

text: Seurajoukkuetasolla


title: Danny Drinkwater

text: Henkilökohtainen


title: Jan van Hemessen

text: Jan van Hemessen (n. 1500 – n. 1575) oli alankomaalainen taidemaalari, joka työskenteli Antwerpenissa ja Haarlemissa. Hänen töissään näkyy italialaisen taiteen sekä Massusin ja Mabusen vaikutusta. Hän käsitteli uskonnollisia aiheita ja laatukuvia romanistiseen tapaan. On sanottu, että van Hemessen oli "aikansa ekspressionisti". Hänen katsotaan ennakoineen 1600-luvun laatukuvamaalausta.


title: Kimmo Sillanpää

text: Kimmo Sillanpää (s. 14. heinäkuuta 1960 Pori) on suomalainen entinen jääkiekkoilija. Hänen pelipaikkansa oli hyökkääjä ja hän edusti koko uransa ajan Porin Ässiä. Hän pelasi SM-liigassa yhteensä 325 ottelua, joissa hänen tehopisteensä olivat 72 + 88 = 160 ja jäähymääränsä 136 minuuttia. SM-liigan pudotuspeleissä hän pelasi 27 ottelua, joissa tehopisteitä kertyi 6 + 7 = 13 ja jäähyminuutteja 10. Sillanpään palkintokaapissa on SM-hopeamitali vuodelta 1984 . Sillanpää päätti uransa kevääseen 1990 Ässien voitettua I-divisioonan ja noustua seuraavaksi kaudeksi takaisin liigaan.


title: Kimmo Sillanpää

text: Kimmo Sillanpään poika Severi on myös liigakiekkoilija ja pelasi hänkin pitkään Ässien riveissä.


title: Saara Finni

text: Saara Finni (s. 1938) on suomalainen Janakkalan Tervakoskella asuva toimittaja ja kirjailija.


title: Saara Finni

text: Finnin tunnetuin kirja on omakohtaisiin kokemuksiin perustuva, vanhusten laitoshoidon epäkohdista kertova yhteiskunnallinen romaani "Suruvaippa", joka on sovitettu myös näytelmäksi. Finni on kirjoittanut myös terveydenhuollon ongelmista ("Rahat vai henki") sekä toimittanut 1970-luvun alussa kirjan maaseudun pientilojen emännistä. Hän on lisäksi julkaissut Valamon luostarisaaresta kertovan kirjan "Valamo, sinisen kukan saari".


title: Middletown (Connecticut)

text: Middletown on kaupunki Connecticut-joen varressa Connecticutissa Yhdysvalloissa. Kaupungilla on pinta-alaa noin 110 neliökilometriä ja siellä asui 47 648 ihmistä vuonna 2010. Sen nykyinen pormestari on Daniel T. Drew.


title: Middletown (Connecticut)

text: Alun perin Middletownin alue tunnettiin nimellä Mattabeseck siellä asuneen samannimisen intiaaniheimon mukaan. Eurooppalaisten perustaessa Mattabeseckiin ensimmäistä siirtokuntaansa vuonna 1650 siirtokunnan nimeksi valittiin Middletown ("keskimmäinen kaupunki"), koska se sijaitsi likimain puolivälissä vanhempia Old Saybrookin ja Windsorin siirtokuntia.


title: Arno Holz

text: Arno Holz (1863–1929) oli saksalainen kirjailija, yksi varhaisimmista suurkaupunkirunouden edustajista, yksi naturalismin saksalaisista esitaistelijoista. Hän kirjoitti runojen lisäksi näytelmiä. Hänen runonsa ovat yleensä rytmiin perustuvaa, riimitöntä ja säkeetöntä. Holz kuului ajan realistiseen kirjailijapiiriin.


title: Iiro Ollila

text: Iiro Ollila (s. 1971) on suomalainen säveltäjä, muusikko, improvisoija ja äänisuunnittelija. Hän on koulutukseltaan teatteritaiteen maisteri ja klassisen kitaransoiton opettaja. Ollila on työskennellyt kitaransoitonopettajana ja konsertoivana kitaristina vuoteen 1997 ja sittemmin säveltäjänä ja äänisuunnittelijana. Hän on toiminut myös Koiton Laulun taiteellisena johtajana vuosina 2000–2006.


title: Iiro Ollila

text: Ollila on säveltänyt konserttimusiikin lisäksi teatteriin, tanssiteoksiin, televisioon ja elokuviin. Hänen erityisalueitaan ovat teatterimusiikki ja -äänisuunnittelu, teatteri-improvisaatio sekä arkaais-musiikillinen improvisoitu ”huuto”. Elokuvamusiikin Ollila on tehnyt muun muassa Kaisa Rastimon ohjaamaan "Myrskyyn".


title: Iiro Ollila

text: Ollila on työskennellyt muusikkona muun muassa Stella Polaris -improvisaatioteatterissa ja johtanut Suomen Improvisaatiokuoroa. Hän opettaa teatteri-improvisaatiota Taideyliopiston Sibelius-Akatemiassa.


title: Yhdysvaltain sisäministeri

text: Yhdysvaltain sisäministeri () on Yhdysvaltain sisäministeriön johtaja. Sisäministerin nimittää Yhdysvaltain presidentti senaatin suostumuksella.


title: Yhdysvaltain sisäministeri

text: Yhdysvalloissa sisäministerin rooli on erilainen kuin useimmissa Euroopan maissa, sillä Yhdysvalloissa kansallisen turvallisuuden ministeriö ja oikeusministeriö vastaavat useista sellaisista tehtävistä, jotka Euroopassa kuuluvat sisäministeriölle. Yksittäisistä virastoista sisäministerin alaisuuteen kuuluvat muun muassa Bureau of Indian Affairs, National Park Service ja U.S. Geological Survey.


title: Yhdysvaltain sisäministeri

text: Yhdysvaltain nykyisenä sisäministerinä toimii David Bernhardt. Sisäministeri on Yhdysvalloissa presidentin kahdeksantena sijaisena.


title: Lance Williams

text: Lance Williams (s. 19. kesäkuuta 1980 Chicago, Illinois) on yhdysvaltalainen koripalloilija, pelipaikaltaan sentteri.


title: Lance Williams

text: Williams pelasi vuosina 1998–2002 DePaulin yliopiston joukkueessa. Hän pelasi tämän jälkeen ammattilaisena muun muassa Turkin ja Bosnia ja Hertsegovinan pääsarjoissa. Hän pelasi myös EuroCupia kolmella kaudella. Williams kuului Yhdysvaltain alle 19-vuotiaiden nuorten MM-hopeaa voittaneeseen joukkueeseen.


title: Lance Williams

text: Joulukuussa 2015 Williams siirtyi Suomen pääsarjassa pelanneeseen Kauhajoen Karhuun.


title: Janne Virtanen (jääkiekkoilija, 1968)

text: Janne Virtanen (s. 9. helmikuuta 1968 Pori) on suomalainen entinen jääkiekkoilija. Hänen pelipaikkansa oli keskushyökkääjä ja hän edusti lähes koko uransa ajan Porin Ässiä. Kauden 1995-1996 Virtanen pelasi Kuopiossa KalPan riveissä. Hän pelasi SM-liigassa yhteensä 387 ottelua, joissa hänen tehopisteensä olivat 63 + 98 = 161 ja jäähymääränsä 163 minuuttia. SM-liigan pudotuspeleissä hän pelasi 35 ottelua, joissa tehopisteitä kertyi 8 + 5 = 13 ja jäähyminuutteja 12.


title: Turtles-mutanttikilpikonnat (9. tuotantokausi)

text: Teini-ikäisten mutanttininjakilpikonnien 9.kauden jaksokuvaukset. Yhdeksännellä kaudella painottuivat Turtlesien uudet mutaatiot ja he saivat Silppurin tilalle uudeksi pääviholliseksi Lordi Dreggin.


title: Ajonpää

text: Ajonpää eli Ajonpäännokka on Naantalissa sijaitseva noin 5 hehtaarin laajuinen jyrkkärinteinen merenrantakallio Luonnonmaan saaren luoteiskulman niemenkärjessä. Kallioalueella on hyvin merkittävä maisema-arvo, minkä lisäksi se on myös biologisesti ja geologisesti merkittävä ja valtakunnallisesti arvokas kallioalue sekä maakunnallisesti arvokas luontoalue. Ajonpää kohoaa merestä noin 35 metrin korkeuteen. Ajonpää kuului Käkölän kylään. Ajonpään kallio on näköalapaikka ja lintujen muutontarkkailupaikka. Itäreunan kallioseinämä on kalliokiipeilijöiden suosima harjoittelupaikka.


title: Ajonpää

text: Ajonpää on jyrkkärinteinen graniittiselänne, jonka itäreunalla on geomorfologisesti hyvin edustava, lähes pystysuora kallioseinämä. Kallion laella ja rinteillä on tavanomaisia silokallioita, jotka ovat muodostuneet selänteiksi rakoilun myötä. Seinämillä on kalliohyllyjä.


title: Ajonpää

text: Vesi- ja ympäristöhallituksen vuoden 1995 julkaisussa "Luonnon- ja maisemansuojelun kannalta arvokkaat kallioalueet Turun ja Porin läänissä" Ajonpää sai inventoinnin, valtakunnallisesti merkittävän kallioalueen suojelurajauksen. Ajonpään maisemallisia arvoja pidetään hyvin merkittävänä, kun taas biologisia ja geologisia arvoja merkittävänä. Ajonpään arvoluokka eli luonnon- ja maiseman suojelullinen merkitys on 4, eli kyseessä on luonnonarvoiltaan arvokas kallioalue. Turun kaupunkiseudun maakuntakaavassa Ajonpään suojelu-arvo on maakunnallinen, ja kaavassa se on suojelualue luontokohteena.


title: Ajonpää

text: Ajonpään länsipuolella on pieni Ajonpäänlahti, jonka toisella puolella on Tamminiemen luonnonsuojelualue. Ajonpäätä vastapäätä mantereen puolella on Neste Oy:n Naantalin jalostamo. Ajonpään edustalla Viheriäistenaukolla on vilkas laivaliikenne muun muassa Naantalin satamaan ja Turun satamaan. Osa alueesta oli aiemmin tutkakatveessa, sillä lähimmät muut tutkat sijaitsevat Pansiossa ja Rajakarilla. Tämän vuoksi Ajonpään kalliolle päätettiin rakentaa uusi tutka-asema. Tutka-aseman masto kuljetettiin ajonpään kalliolle helikopterilla keväällä vuonna 2011, ja merenkulkututka otettiin käyttöön vuonna 2012. Nyt koko alue on Nauvon VTS-keskuksen hallinnassa.


title: Ajonpää

text: Kallioalueen kasvillisuus on kohtalaisen monipuolista. Niukkalajisia niittylaikkuja esiintyy runsaasti, kuten myös napa- ja rupijäkäliköitä. Karun alustan jäkälät ja sammalet esiintyvät runsaasti edustavina jyrkänteillä, ja kalliohyllyt ovat melko reheviä. Paikoin avoimessa lakiosassa on karua ja matalaa männikköä. Länsirinne on kuusikkoa, kun taas itäreuna lehtometsää, jossa lajistona ovat muun muassa tammi ja taikinanmarja. Kallion itäreunalla on lähes pystysuora kallioseinämä, jonka alapuolella on louhikkoa. Ajonpäässä on metsälain tarkoittamia monimuotoisuuden kannalta erityisen tärkeitä elinympäristöjä: Ajonpään jyrkänne ja alusmetsä, Ajonpään kallioalue, Ajopään kivikko.


title: Ajonpää

text: 0,6 hehtaarin laajuinen Ajonpään jyrkänne ja alusmetsä eli kallioseinämän alapuolinen maa- ja kivilohkaretöyräs ovat kohtalaisen järeää kuusivaltaista havupuumetsää. Louhikon kasvillisuus on lehtomaista ja eroaa muusta ympäristöstä, koska meren läheisyys, puiden varjostus ja kallion rapautuminen tekevät kasvuolosuhteista poikkeukselliset. Alikasvoksena kasvavat pihlaja ja vahtera. Rannassa on tervaleppää. Pensaskerroksessa on runsaasti taikinanmarjaa, mutta myös lehtokuusama kasvaa paikalla. Kerrossammalen peittämää louhikkoa luonnehtii kivikkoalvejuuri. Lähempänä rantaa vallitsevat metsälauha ja mustikka, kun taas rannassa kasvaa lehtolajistoa eli käenkaali, lehtonurmikka ja sinivuokko.


title: Ajonpää

text: Ajonpään kallioalue eli 2,3 hehtaarin vajaatuottoinen kallio on Ajonpään lakiosien luonnontilaista harvapuustoista kalliomännikköä. Alueella on keloja, ja puusto vaihtelevan ikäistä. Mäntyjen lisäksi siellä täällä kasvaa matalia pihlajia, katajaa ja muutamia nuoria vaahteroita. Kallio on sammalten ja jäkälien peitossa ja lajistoltaan tavanomainen. Paikalla kasvaa muun muassa palleroporonjäkälä ja kivikynsisammal. Harvana esiintyvät ahosuolaheinä, kallioimarre ja metsälauha. Kuhmujäkälää voidaan pitää paikan tunnuslajina.


title: Ajonpää

text: Ajonpään lohkareikko eli 1,1 hehtaarin kivikko on Ajonpään länsireunan kuusivaltaisen harvan metsän jyrkähköön rinteeseen sijoittuva kivikko. Kuusien seassa kasvaa mäntyjä ja rauduskoivuja. Puusto on väärärunkoista ja vinoa, ja kivikossa kasvaa myös maata pitkin lamoavia kuusia. Pensaskerroksessa kasvaa pihlaja, kataja ja taikinanmarja. Kivikkoa peittää paksu sammalikko, jossa kasvaa tyypillisiä mustikkatyypin sammallajeja, ja kenttäkerroksen lajisto on vähäinen. Mustikka ja nurmilauha kasvavat harvassa, ja alaosissa esiintyy sormisara. Alueella on paljon muurahaiskekoja sekä maakoloja.


title: Comedy Central Roast

text: Comedy Central Roast on yhdysvaltalainen Comedy Central -kaapelikanavalla esitettävä televisio-ohjelma, jossa julkisuuden henkilöt ja stand up -koomikot roastaavat eli irvailevat sekä muille roastaajille että vierailevalle tähdelle. Vuosina 1998–2002 tapahtuma järjestettiin New York Frias Clubilla ja nykymuotoisena sitä on tehty vuodesta 2003 Los Angelesissa.


title: Comedy Central Roast

text: Jokaisessa jaksossa vieraaksi saapuu yksi julkisuuden henkilö, joka on illan pääaihe. Roastaajat irvailevat hänelle, mutta heittävät herjoja myös muille roastaajille. Jotkut vieraaksi saapuneet tähdet ovat kieltäneet käsittelemästä tiettyjä aiheita, kuten Pamela Anderson hepatiitti C:tä, Joan Rivers Melissa-tytärtään, Donald Trump varallisuuttaan, Charlie Sheen äitiään ja Mike Tyson raiskaustuomiotaan.


title: Kissat (elokuva)

text: Kissat ("Kattorna") on ruotsalainen draamaelokuva vuodelta 1964. Se perustuu suomenruotsalaisen Walentin Chorellin samannimiseen näytelmään, ja sen on ohjannut tanskalainen Henning Carlsen. Chorell ja Carlsen tekivät yhdessä elokuvan käsikirjoituksen.


title: Kissat (elokuva)

text: Marta on pesulan työnjohtaja, joka on epäsuosittu vaativuutenssa ja väitettyjen lesbotaipumustensa vuoksi. Nuori Rike alkaa väittää muille naistyöntekijöille Martan lähennelleen häntä, ja että muuan toinen tyttö olisi joutunut samasta syystä mielisairaalaan.


title: Kissat (elokuva)

text: Elokuvan musiikin sävelsi Roman Polanskin vakiosäveltäjänä tunnetuksi tullut Krzysztof Komeda.


title: Kissat (elokuva)

text: Eva Dahlbeck sai Guldbagge-palkinnon Martan roolistaan.


title: Kissat (elokuva)

text: Iltalehden Jyrki Laelma pitää "Kissoja" onnistuneimpana Walentin Chorell -filmatisointina.


title: Kaarila

text: Kaarila (aiemmin "Kaarela") on Tampereen läntinen kaupunginosa, joka sijaitsee 6,3 kilometrin päässä Tampereen keskustasta. Kaarila rajoittuu pohjoisessa Epilään, idässä Hyhkyyn, etelässä Pyhäjärveen ja lännessä Raholaan. Kaupunginosaa palvelee Tampereen Kaupunkiliikenteen bussilinja 26. Kaarilan ja Epilän välimaastossa sijaitsee Vaakkolammi-niminen järvi. Järven ympäristö on suojeltu. Kaarilan asutus on omakotivaltaista.


title: Kaarila

text: Pirkkalan pitäjän vuoden 1510 kevätkäräjillä mainittiin Kankaantaan ja Viikin kylien kalavesiriidan todistajana "Hinzze Karletainen", joka oli todennäköisesti Kaarilan kylästä. Kaarila-nimen vanhempi muoto on "Kaarlela", ja myöhemmästä Kaarilan rusthollista käytettiin asiakirjoissa nimeä "Karlberg". Henkilö, jonka mukaan tila nimettiin, on siten todennäköisesti kuulunut Suomen ruotsalaisväestöön. Vuosina 1728–1800 Kaarilan tila kuului Gaddin suvulle, jonka tunnetuin jäsen oli taloustieteilijä, Turun akatemian kemian professori Pehr Adrian Gadd. Gadd-suvun hautakappeli Raholan kaupunginosassa Nokiantien varrella on Tampereen vanhimpia rakennuksia. Kaarilan tila mainitaan vuoden 1540 maakirjassa.


title: Kaarila

text: Vuonna 1838 Kaarilan tila siirtyi Thunebergin (myöh. Tuurna) suvulle, jolta sen maa- ja metsäalueet osti vuonna 1963 Tampereen kaupunki. Kartanon pihapiiri ja siinä olevat rakennukset eivät kuuluneet kauppaan. Thuneberg–Tuurna-suvun jäseniin kuuluu muun muassa Viipurin viimeinen kaupunginjohtaja Arno Tuurna. Kaarilan alue siirrettiin muiden Tampereen läntisten esikaupunkialueiden mukana Pohjois-Pirkkalan kunnasta Tampereen kaupunkiin vuoden 1937 alussa. Kaarilan, Hyhkyn ja Epilän kaupunginosien yhteinen asemakaava vahvistettiin vuonna 1953 ja Kaarilaan rakennettiin 1960-luvulla puistomainen pientaloalue. Kaarilan kadunnimistöön kuuluu ryhmänimiä, joiden aihepiiri liittyy Kaarilan kartanon puutarhaan (mm. "Hedelmäkatu, Köynnöskatu, Pensaskatu"); muilta osin katuja on pyritty nimeämään historiallisten nimiaiheiden pohjalta (mm. "Simolankatu").


title: Kaarila

text: Vaakkolammin nimen taustalla on järven rannalla aikanaan sijainnut Vaakkola-niminen talo, joka yhdistettiin Kaarilan kartanoon. Vaakkolammi mainitaan isonjaon pöytäkirjoissa vuonna 1767 nimellä "Waackojerwi". Vaakkolammin länsipuolella sijaitsee Liittokallio, joka on tunnettu myös nimillä Sopimusvuori ja Likomäki. Nimet Liittokallio ja Sopimusvuori viittaavat kalliolla aikoinaan käytyihin käräjiin, Likomäki puolestaan pellavien liottamiseen Vaakkolammissa.


title: Paavo Seppänen (toimittaja)

text: Paavo Johannes Seppänen (1. huhtikuuta 1949 Virtasalmi – 4. tammikuuta 2016 Helsinki) oli suomalainen toimittaja ja pitkäaikainen Metsälehden päätoimittaja.


title: Paavo Seppänen (toimittaja)

text: Seppänen opiskeli journalismia Tampereen yliopistossa, mutta jätti opinnot kesken siirryttyään työelämään. Uransa aikana hän työskenteli Savon Sanomissa, Uudenkaupungin Sanomissa ja Länsi-Uusimaassa. Välillä hän teki myös töitä freelancerina muun muassa Uusi Maailma -lehdessä. Hän oli myös perustamassa Lohjalle Länsi-Uudenmaan Sanomia. Metsälehden toimittaja hänestä tuli 1979, päätoimittaja 1983 ja Kustannusosakeyhtiö Metsälehden toimitusjohtaja 1995. Hän jäi eläkkeelle 2010.


title: Paavo Seppänen (toimittaja)

text: Kun hän tuli Metsälehteen, se oli lakkautusuhan alla, ja hän sai levikin nousuun. Yhtiön toiminta laajeni samalla kirjoihin ja verkkopalveluihin.


title: Tapio Kyöstilä

text: Tapio Urho Juhani Kyöstilä (1. kesäkuuta 1939 Helsinki – 19. joulukuuta 2015 Helsinki) oli suomalainen muusikko. Hän oli Finntrion jäsen ja Yleisradiossa TV1:n äänisuunnittelija.


title: Tapio Kyöstilä

text: Kyöstilä oli Finntrion perustajajäsen ja ainoa joka oli mukana koko sen olemassaolon ajan. Hän lauloi tenoria ja soitti ja laulamisen lisäksi ideoi esiintymisasuja ja järjesteli keikkoja ja sponsoreita. Kun Vesa Nuotio ja Hannu Karlsson lähtivät yhtyeestä vuonna 1979, Finntrion luultiin olevan päätöksessä, mutta Kyöstilä kokosi sen uudelleen uusin jäsenin ja yhtye teki neljä albumia ja esiintyikin.


title: Pyy (sukunimi)

text: Pyy on muun muassa seuraavien merkittävien suomalaisten sukunimi:


title: Vallelaghi

text: Vallelaghi on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kolme kuntaa, Padergnone (801 asukasta), Terlago (2 032 asukasta) ja Vezzano (2 203 asukasta), yhdistyivät.


title: Kirvesniemi

text: Kirvesniemi saattaa tarkoittaa seuraavia:Kirvesniemi on muun muassa seuraavien suomalaisten sukunimi:


title: Fogelholm

text: Fogelholm on muun muassa seuraavien suomalaisten sukunimi:


title: Astoria-sali

text: Astoria-sali on juhlahuoneisto Helsingin Punavuoressa Ison Roobertinkadun varrella. Astoria-juhlasali valmistui aikoinaan elokuvateatteriksi. Nykyisin tila toimii Astoria-nimisenä juhlatilana, jossa voi järjestää jopa 500 henkilön cocktailtilaisuuksia tai 50–250 henkilön istuvia illallisia. Tilat soveltuvat myös messujen, konserttien sekä näytelmien järjestämiseen.


title: Astoria-sali

text: Helsingin Iso Roobertinkatu 14:ssä sijainnut elokuvateatteri avattiin 1920 Astoria-nimisenä. Ensimmäiset 15 vuotta teatteri oli Astoria, kunnes nimi vaihdettiin vuoden ajaksi Empireksi. Vuonna 1936 teatterista tuli Astor.


title: Astoria-sali

text: Teatterissa alettiin näyttää 1970-luvun lopulla päivisin ”uskallettuja elokuvia”, ja näihin näytöksiin käynti järjestettiin sisäpihan kautta. Tätä puolta Astorin toiminnasta kutsuttiin nimellä Takaportti. Elokuvateatterin toiminnan loputtua 1987 tilat remontoitiin juhlahuoneistoksi.


title: Astoria-sali

text: Astoria on rakennettu vuonna 1919, ja tila edustaa uusklassista tyylisuuntaa. Historiallinen Astoria-sali on yli kahdeksan metriä korkea juhlatila, jossa on näyttävä kattosyvennys sekä koristeelliset seinä- ja katto-ornamentit. Tilassa on myös esiintymislava sekä iso parvi ja aulatilat kolmessa kerroksessa.


title: Tassullo

text: Tassullo on kylä ja entinen kunta Pohjois-Italiassa Trenton maakunnassa Ville d’Anauniassa. Ennen kuntaliitosta Tassullon asukasluku oli 1 868 (31.12.2015), ja pinta-ala oli 13,5 neliökilometriä. Asukastiheys oli 147 as./km². Tassulloon kuului myös pienkylät Rallo, Sanzenone, Pavillo ja Campo.


title: Ruotsalainen orjakauppa

text: Ruotsalainen orjakauppa oli Ruotsin kuningaskunnan käymää kauppaa orjilla lähinnä kolmessa historiallisessa vaiheessa: viikinkiaikana ja myöhäiskeskiajalla, suurvaltakaudella sekä kustavilaisena aikana ja hieman sen jälkeen. Orjuus kiellettiin Ruotsissa, johon silloin kuului myös Suomi "Österland"-nimisenä alueena, Maunu Eerikinpojan aikana vuonna 1335. Ruotsalaiset laivat osallistuivat transatlanttiseen orjakauppaan 1600-luvulla. Käytännössä orjakauppa laillistettiin Ruotsin alueen ulkopuolella vuonna 1650, kun Ruotsin afrikkalainen kauppakomppania Guineakompaniet hankki tukikohdakseen Cabo Corson siirtokunnan nykyisen Ghanan alueelta. Vuonna 1784 Ruotsi osti Saint-Barthélemyn saaren osallistuakseen muun muassa kolmiokauppaan Atlantin valtamerellä.


title: Ruotsalainen orjakauppa

text: 1800-luvulla Ruotsi vähitellen luopui orjakaupasta merentakaisilla alueilla, ja viimeiset orjat ostettiin vapaiksi 9. lokakuuta 1847. Kaiken kaikkiaan Ruotsin osuus transatlanttisessa orjakaupassa oli pieni verrattuna päätoimijoihin kuten Portugaliin ja Isoon-Britanniaan. Muutama kymmenen orjakuljetusta on pystytty todentamaan tapahtuneiksi Ruotsiin rekisteröidyillä aluksilla. Orjien tarkkaa lukumäärää ei tunneta, mutta yhteen laivaan mahtui kymmeniä, jopa satoja orjia, joten kyseessä on kuitenkin melko suuri joukko ihmisiä.


title: Ullan unelmakakku

text: Ullan unelmakakku on ruokaohjelma, jossa Ulla Svensk valmistaa jokaisessa jaksossa kakkuja eri juhlateemojen mukaisesti.


title: Ajo

text: Ajo on muun muassa seuraavien henkilöiden sukunimi:


title: Raine Siltala

text: Raine Aarre Siltala (s. 26. syyskuuta 1984 Valtimo) on suomalainen urheilujournalisti, komediahahmo ja mainostoimistoyrittäjä. Siltala on luonut oman tv-formaatin Wannabe Superstar, jota on esitetty Ylen kanavilla. Hän soitti rumpuja Niila-nimisen artistin bändissä. Siltala on pelannut pääsarjatasoilla salibandyä (liiga & 1.div) ja voitti Tapanilan Erän joukkueessa salibandyn suomen cupin vuonna 2012.


title: Raine Siltala

text: 2017 joulukuussa Siltala aloitti markkinointipäällikkönä Savo Volleyssa, uudessa lentopallon mestaruusliigajoukkueessa.


title: Lauri Aaltonen

text: Lauri Antti Aaltonen (s. 3. joulukuuta 1963) on kasvaingenomiikan professori (8/2007-) Helsingin yliopiston lääketieteellisessä tiedekunnan kliinisteoreettisella laitoksella. Aaltonen on toiminut akatemiaprofessorina elokuusta 2002 heinäkuulle 2007 sekä vuodet 2008–2017. Hän on maailman tunnetuimpia syöpägenetiikan tutkijoita, joka selvittelee työryhmineen syövän syntyyn ja etenemiseen liittyviä iturata- ja somaattisia mutaatioita, tekee data-analyysia ja mallinnuksia aihepiiristä. Aaltosen kasvaingenomiikan tutkimusryhmä tutkii erityisesti periytyvää kasvainalttiutta. Tutkimustuloksia pyritään hyödyntämään lääketieteen sovelluksissa.


title: Lauri Aaltonen

text: Aaltonen valmistui ylioppilaaksi Tapiolan lukiosta Espoosta 1982. Hän suoritti lääketieteen lisensiaatin tutkinnon Helsingin yliopiston lääketieteellisessä tiedekunnassa 1989. Ansiokas lääketieteen väitöskirja hyväksyttiin vuonna 1994. Lääketieteellisen molekyyligenetiikan dosentin oppiarvon hän sai 1996. Hän oli Suomen syöpäinstituutin tutkimusprofessori helmikuusta 2001 heinäkuulle 2002 ja kasvaingenomiikan professori elokuusta 2007. Aaltonen on toiminut akatemiaprofessorina elokuusta 2002 heinäkuulle 2007 sekä vuodet 2008–2017. Hän johtaa Suomen Akatemian Syöpägenetiikan tutkimuksen huippuyksikköä.


title: Lauri Aaltonen

text: Aaltonen on Suomalaisen Tiedeakatemian jäsen (2002).


title: Lauri Aaltonen

text: Vuoteen 2010 mennessä professori Aaltonen oli toiminut 21 väitelleen tutkijan väitöskirjatyön ohjaajana. Heistä kahdeksan väitöskirja oli arvioitu erinomaiseksi ja kolme saanut väitöskirjapalkinnon mainiosta työstään. Sittemmin professori Aaltonen on ohjannut yli kymmentä väitöskirjatyötä, joista osa oli valmistunut ja osa tekeillä (tilanne 1/2016).


title: Roscoe Conkling

text: Roscoe Conkling (30. lokakuuta 1829 Albany, New York – 18. huhtikuuta 1888 New York, New York) oli yhdysvaltalainen poliitikko ja lakimies. Hän toimi vuodesta 1858 eteenpäin kuuden vuoden ajan Yhdysvaltain edustajainhuoneessa ja 14 vuotta senaatissa. Sisällissodan jälkeen Conkling kuului niin kutsuttuihin radikaaleihin republikaaneihin, joiden mielestä vanhat etelävaltiot piti tarvittaessa laittaa takaisin ruotuun sotilaallisella voimalla. Conkling tunnettiin myös yksilönvapauksien ja mustien oikeuksien kannattajana. Lisäksi hänet muistetaan Rutherford B. Hayesin virkamiesuudistuksen, jolla Hayes halusi kieltää poliittisin perustein tehdyt virkanimitykset, voimakkaana vastustajana.


title: Roscoe Conkling

text: Conklingille tarjottiin vuonna 1882 virkaa Yhdysvaltain korkeimmasta oikeudesta, mutta hän kieltäytyi nimityksestä.


title: Manu Paajanen

text: Manu Paajanen (12. toukokuuta 1941 Hämeenlinna – 27. tammikuuta 2018) oli suomalainen Espoon Tapiolassa ja viimeksi Forssassa asunut toimittaja ja kirjailija.


title: Manu Paajanen

text: Paajasen vanhemmat olivat kotoisin Antreasta ja Paajasen syntymän aikana he olivat evakossa Hämeenlinnassa. Jatkosodan jälkeen Paajasen perhe asettui Parikkalaan ja Paajanen pääsi ylioppilaaksi Parikkalan yhteislyseosta. Hän opiskeli matematiikkaa ja luonnontieteitä mutta päätyi sitten lehtialalle. Paajanen työskenteli toimittajana Oulussa jossa hän tutustui Erno Paasilinnaan ja sai tältä kimmokkeen ryhtyä myös kirjailijaksi. Paajanen muutti 1960-luvun lopulla Helsinkiin ja kirjoitti juttuja muun muassa Viikkosanomiin, Uuteen Maailmaan, Iltaset-lehteen ja Hymy-lehteen. Hän oli toimittajana Iltaset-lehdessä ja vuodesta 1980 lähtien Uudessa Suomessa ja Iltalehdessä. Tapiolaan Paajanen muutti vuonna 1978. Hän oli välillä Elämä-lehden päätoimittajana Oulussa ja toimi myös tiedotuspäällikkönä eri puolilla Suomea, Ruotsia ja Norjaa.


title: Manu Paajanen

text: Paajanen kirjoitti pamfletteja, romaaneja ja kuunnelmia. Hän teki myös elokuva- ja televisiokäsikirjoituksia, muun muassa käsikirjoituksen seitsenosaiseen televisiosarjaan "Scandinavian Miracles - Finland Towards the 2lst Century", jonka tuotti ja ohjasi Juhan af Grann 1990-luvun alussa.


title: Marko Ek

text: Marko Ek (s. 1. helmikuuta 1966 Loviisa) on suomalainen entinen jääkiekkoilija. Hän toimii SM-liigan Saimaan Pallon toimitusjohtajana 1. toukokuuta 2016 alkaen.


title: Marko Ek

text: Oikeana laitahyökkääjänä pelanneen Ekin ura alkoi I-divisioonan Peliitoissa kaudella 1984–1985. Kaudeksi 1987–1988 hän siirtyi saman sarjan Saimaan Palloon, jonka kanssa hän saavutti nousun SM-liigaan kauden päätteeksi. SaiPan pudottua kaudella 1990–1991 Ek edusti SM-liigassa myös Joensuun Kiekko-Poikia, Tapparaa ja JyP HT:tä, yhden kauden kutakin. Hän pelasi SM-liigassa kausina 1988–1994 yhteensä 261 runkosarjaottelua tehopistein 63 + 50 = 113. Kaudet 1994–1996 Ek edusti jälleen SaiPaa I-divisioonassa.


title: Marko Ek

text: Ek on koulutukseltaan tuotantotalouden diplomi-insinööri. Hän on työskennellyt UPM-Kymmenellä, viimeksi kahdeksan vuoden ajan myyntijohtajana. Tammikuussa 2016 hänet nimettiin SaiPan taustayhtiön Liiga-SaiPa Oy:n väistyvän toimitusjohtajan Riku Kallioniemen seuraajaksi 1. toukokuuta 2016 alkaen. 27 huhtikuuta kuitenkin ilmoitettiin ettei Ek jatka SaiPan toimitusjohtajana.


title: FN 5,7×28 mm

text: 5,7×28 mm (FN 5,7×28 mm) on patruuna, joka kehitettiin Belgiassa. Sen on luonut Fabrique Nationale de Herstal 1990-luvulla.


title: Niflumiinihappo

text: Niflumiinihappo (CHNOF) on pyridiinikarboksyylihappoihin kuuluva orgaaninen yhdiste. Yhdistettä voidaan käyttää lääketieteessä tulehduskipulääkkeenä.


title: Niflumiinihappo

text: Niflumiinihappo on on valkoista kiteistä ainetta. Aine estää COX2- ja fosfolipaasi-A2-entsyymien toimintaa ja estää kalsiumioniaktivoituvia kloridikanavia. Tämä johtaa tulehduksen ja kivun lievittymiseen. Niflumiinihappoa käytetään kivunlievitykseen nivelreuman, nivelpsoriaasiksen, hypertrofisen osteoartriitin hoidossa sekä leikkausten jälkeisenä kivunlievityksenä. Tyypillisimmät lääkkeen aiheuttamat haittavaikutukset ovat ruuansulatuskanavan oireet.


title: Niflumiinihappo

text: Niflumiinihappoa voidaan valmistaa m-aminobentsotrifluoridin ja 2-kloorinikotiinihapon välisellä reaktiolla kaliumjodidin toimiessa katalyyttinä tai emäksisissä olosuhteissa kuparisuolojen katalysoiman 2-aminonikotiinihapon ja m-bromibentsotrifluoridin välisellä reaktiolla.


title: Dell’Orto

text: Dell’Orto on vuonna 1933 perustettu italialainen kaasutinvalmistaja. Alkuaikoinaan Dell’Orto valmisti kaasuttimia Guzzille, Benellille sekä Piaggiolle. 1960-luvulla Dell’Orto laajensi autojen kaasuttimien valmistamiseen, valmistaen kaasuttimia muun muassa Alfa Romeolle, Fordille, Lotukselle sekä Lancialle. 1990-luvulle tultaessa Dell’Orto laajensi myös suoraruiskutusjärjestelmiin. Suomeen Dell’Orton auto- ja moottoripyöräkaasuttimet maahantuo Mopo Sport ja Uimonen Trading Oy maahantuo moottoripyöräkaasuttimia.


title: Martti Montonen

text: Martti Montonen (s. 1925) on suomalainen kustannusvirkailija, luontokirjailija, luontovalokuvaaja ja suomentaja.


title: Martti Montonen

text: Montonen oli vuonna 1972 ajamassa yhdessä Erkki Vannisen ja rovasti Jorma Kaukon kanssa suojelualueen perustamista Kuhmon Elimyssaloon uhanalaiselle metsäpeuralle. Presidentti Urho Kekkoselle tehdyn vetoomuksen ansiosta Elimyssalon ydinalue säilyi metsänhakkuilta. Montonen julkaisi aiheeseen liittyen kirjan "Suomen metsäpeura".


title: Rifftera

text: Rifftera on suomalainen metalliyhtye, joka perustettiin Vaasassa vuonna 2010. Yhtyeen musiikissa on vaikutteita etenkin melodisesta death metallista ja thrash metallista. Riffteran esikoisalbumi Pitch Black julkaistiin vuonna 2015 ja se nousi Suomen virallisella listalla sijalle 37, sekä Rumban Albumilistalla sijalle 10.


title: Turun tauti (täsmennyssivu)

text: Turun tauti voi tarkoittaa:


title: The End (EP)

text: The End on englantilaisen metal-yhtye Black Sabbathin EP-levy, jota myytiin vain yhtyeen viimeisellä, The End -nimisellä kiertueella 2016–2017. Ensimmäiset neljä kappaletta ovat albumilta "13" yli jääneitä kappaleita ja loput ovat live-tallenteita kyseisen albumin kiertueelta 2013–2014.


title: Pitch Black (albumi)

text: Pitch Black on metalliyhtye Riffteran vuonna 2015 julkaistu debyyttialbumi. Albumi nousi Suomen virallisella listalla sijalle 37, sekä Rumban Albumilistalla sijalle 10. Ruotsalaisen Soilwork-yhtyeen keulahahmo Björn "Speed" Strid on mukana levyn kappaleella "Rotten to the Core".


title: Pitch Black (albumi)

text: Sanoitukset: Janne Hietala


title: Anton Babikov

text: Anton Igorevitš Babikov (, s. 2. elokuuta 1991 Ufa) on venäläinen ampumahiihtäjä. Hän edustaa TsSKA-seuraa. Hänen valmentajinaan toimii Viktor Nikitin.


title: Anton Babikov

text: Babikov debytoi maailmancupissa tammikuussa 2015 Ruhpoldingin pikamatkalla ollen 46:s. Avauspisteensä hän saavutti joulukuussa 2015 Östersundin normaalimatkalta ollen 18:s. Ensimmäistä kertaa Babikov sijoittui kymmenen parhaan joukkoon Ruhpoldingin takaa-ajossa tammikuussa 2016. Kaudella 2016–2017 hän voitti Östersundin takaa-ajokilpailun ja oli kolmas Nové Měston yhteislähtökilpailussa.


title: Anton Babikov

text: EM-kilpailuista Babikov on saavuttanut yhden viestikullan sekä kaksi takaa-ajon pronssia. Vuonna 2016 hän osallistui Oslon MM-kisoihin ollen yhteislähdön 16:s, takaa-ajon 21:s ja pikakilpailun 23:s. Hän hiihti myös Venäjän kuudenneksi tulleessa viestijoukkueessa. Hochfilzenin MM-kilpailuissa 2017 hän hiihti kolmannen osuuden kultaa voittaneessa Venäjän viestijoukkueessa.


title: Totuus rakkaudesta

text: Totuus rakkaudesta on ohjelma, jossa jokaisessa jaksossa julkisuudesta tutut henkilöt kertovat tarinoita rakkaudesta.


title: Bert Sundqvist

text: Bert Erik Sundqvist (s. 1921) on suomalainen metsänhoitaja. Hän on toiminut Centralskogsnämnden Skogskulturin toimitusjohtajana 1978–1986.


title: Finanssivallankumous

text: Finanssivallankumous oli sarja hollantilaislähtöisiä taloudellis- ja finanssireformeja englantilaisessa yhteiskunnassa vuoden 1688 loistavan vallankumouksen jälkeen, kun Vilhelm III Oranialainen nousi Englannin hallitsijaksi. Tämä vallankumous manifestoitui veronkannossa sekä talousinstituutioiden kuten esimerkiksi Bank of Englandin perustamisena vuonna 1694. Kuningaskunnan ensimmäiset valtionobligaatiot julkaistiin vuonna 1693. Pian tämän jälkeen englantilaiset osakeyhtiöt tulivat julkisesti noteeratuiksi.


title: Finanssivallankumous

text: Finanssivallankumouksen rakenteet lepäsivät periaatteessa finanssitekniikoissa, jotka oli kehitetty Alankomaissa. Finanssivallankumouksella oli suuri merkitys siinä, että Britannia nousi 1700-luvulla maailman suurvallaksi. Keskeinen tekijä muutoksessa oli osakemarkkinoiden syntyminen.


title: Finanssivallankumous

text: Finanssivallankumous muutti myös fundamentaalisesti kruunun ja parlamentin suhdetta Siviililistan ("Civil list") luomisen 1698 myötä. Siitä lähtien parlamentti on myöntänyt vuotuiset tulot kruunulle.


title: Lisää kaupunkia Helsinkiin

text: Lisää kaupunkia Helsinkiin on suomalainen avoin Facebook-ryhmä, jonka jäsenet haluavat kehittää Helsingistä kaupunkimaisemman. Ryhmä on tarkoitettu ihmisille, jotka haluavat kaupunkiin lisää tiiviitä kerrostalokortteleita, kivijalkaliikkeitä ja korttelipuistoja Jäsenet tekevät ehdotuksia täydennysrakentamisesta ja liikenneratkaisuista sekä kommentoivat viranomaisten tekemiä suunnitelmia. Ryhmän perusti Mikko Särelä 22.11.2009.


title: Lisää kaupunkia Helsinkiin

text: Ryhmä etsii aktiivisesti paikkoja lisäkaavoitukselle Helsingistä, ja on vaikuttanut kaavoitukseen muun muassa esittämällä Koskelan sairaala-aluetta rakennettavaksi. Helsingin ensimmäisen varjoyleiskaavan, , loivat ryhmän kautta toisensa tavanneet ihmiset. Ryhmä on myös järjestänyt muun muassa kaupunkisuunnittelupubeja ja yleisöpaneeleja. Myös Helsingin kaupunkisuunnitteluvirasto on kiinnostunut tekemään yhteistyötä ryhmän kanssa.


title: Lisää kaupunkia Helsinkiin

text: Helsingin yliopiston tutkijoiden mukaan ryhmän toiminta on kaupunkiaktivismia, joka on uudenlaista omaehtoista kansalaistoimintaa. Kaupunkiaktivismissa kaupunkilaiset ottavat edustukselliselle päätöksenteolle kuuluneita tehtäviä itselleen. Tyypillisesti kaupunkiaktivismi suuntautuu toimintaan eikä keskity poliittiseen mielipidevaikuttamiseen. Muita esimerkkejä kaupunkiaktivismista ovat muun muassa Kallioliike, ravintolapäivä ja ruokapiirit. Facebook-ryhmää on myös kutsuttu Helsingin ”uuden urbanismin kasvoiksi”.


title: Lisää kaupunkia Helsinkiin

text: "Helsingin Sanomien" toimittaja Teppo Moisio on kutsunut ryhmää ”soininvaaralaisten hommafoorumiksi”. Moision mukaan ryhmässä käydään kaupunkisuunnittelusta kiivasta keskustelua, johon osallistuvat rivikansalaisten lisäksi poliitikot, virkamiehet ja tutkijat. Ryhmän keskusteluja arvostetaan yli puoluerajojen. "Imagen" mukaan ryhmä on ”klassinen yhden asian liike” ja moni sen perustajista on mukana Vihreissä. Ryhmässä oli lokakuussa 2016 yli 10 000 jäsentä.


title: Lisää kaupunkia Helsinkiin

text: Lisää kaupunkia Helsinkiin -ryhmän perustamisen ansiosta Kaupunkitoimittajat ry valitsi Mikko Särelän ”vuoden kaupunkilaiseksi” 2014.


title: Elin Törnudd

text: Elin Maria Törnudd (22. huhtikuuta 1924 Helsinki – 18. elokuuta 2008 Espoo) oli suomalainen ylikirjastonhoitaja.


title: Elin Törnudd

text: Törnudd suoritti ylemmän korkeakoulututkinnon ensin Teknillisessä korkeakoulussa, josta hän valmistui kemian diplomi-insinööriksi vuonna 1950. Sen jälkeen hän opiskeli Carnegie Institute of Technologyssa, josta valmistui kirjastotieteen maisteriksi vuonna 1953. Hänen uransa kirjastoalalla alkoi Kemian Keskusliitossa, mutta keskeisen osan elämäntyöstään hän teki Teknillisen korkeakoulun kirjaston ylikirjastonhoitajana vuosina 1968–1991.


title: Elin Törnudd

text: Törnudd toimi Unescon General Information Programmen kansainvälisen neuvoston puheenjohtajana. Professorin arvonimi hänelle myönnettiin vuonna 1982. Hän oli myös kansainvälisen Teknillisten yliopistokirjastojen yhdistyksen (IATUL) puheenjohtaja vuosina 1990–1992 ja yhdistyksen kunniajäsen.


title: Ossi Sunell

text: Ossi Juhani Sunell (s. 10. tammikuuta 1930 Helsinki) on suomalainen diplomaatti, koulutukseltaan valtiotieteiden maisteri. Hän on ollut suurlähettiläänä Algerissa 1972–1975, ulkoasiainministeriön neuvotteleva virkamies 1975–1976, protokollaosaston päällikkö 1976–1979, suurlähettiläs Ottawassa 1979–1982 ja Pariisissa 1983–1986, edustustojen tarkastaja 1985–1987, hallinnollinen alivaltiosihteeri 1987–1990 ja suurlähettiläs Roomassa 1990–1993.


title: Naomi Scott

text: Naomi Grace Scott (s. 6. toukokuuta 1993 Lontoo, Englanti) on englantilainen näyttelijä ja laulaja. Hänet tunnetaan parhaiten Meganina brittiläisessä "Life Bites" -televisiosarjassa ja Maddy Shannonina yhdysvaltalaisessa tieteisfiktiosarjassa "Terra Nova".


title: Naomi Scott

text: Scott aloitti esiintymisen nuorena paikallisen kirkon nuortenkuorossa. Hän työskenteli brittiläisessä käsikirjoittajien ryhmässä "Xenomania".


title: Naomi Scott

text: Vuonna 2008 Scott sai ensimmäisen suuren roolin englantilaisen Disney Channelin "Life Bites" -sarjassa. Sen jälkeen vuonna 2011 hän esitti Mohini ”Mo” Banarjeeta musikaalisessa Disney Channelin elokuvassa "Lemonade Mouth" ja Maddy Shannonia yhden kauden mittaiseksi jääneessä tieteisfiktiosarjassa "Terra Nova".


title: Naomi Scott

text: Scott julkaisi omakustanne-EP:n "Invisible Division" elokuussa 2014.


title: Naomi Scott

text: Vuonna 2015 Lionsgate kiinnitti Scottin vuonna 2017 ensi-iltansa saavaan "Power Rangers" -elokuvaan Kimberly Hartin rooliin.


title: Naomi Scott

text: Vuonna 2017 Scott valittiin Jasminen rooliin uuteen "Aladdin"-elokuvamusikaaliin, jonka ohjaa Guy Ritchie. Elokuva perustuu Disneyn vuoden 1992 samannimiseen animaatioelokuvaan.


title: Naomi Scott

text: Scott meni naimisiin jalkapalloilija Jordan Spencen kanssa kesäkuussa 2014, parin seurusteltua ensin kolme vuotta.


title: Naomi Scott

text: EP:t


title: Naomi Scott

text: Singlet:


title: Jack Arnold

text: Jack Arnold (oik. Jack Arnold Waks; 14. lokakuuta 1916 New Haven, Connecticut – 17. maaliskuuta 1992 Woodland Hills, Los Angeles, Kalifornia) oli yhdysvaltalainen elokuvaohjaaja, joka muistetaan erityisesti 1950-luvun tieteis- ja kauhuelokuvistaan. Hänen ohjaajanuransa jatkui 1970-luvun lopulle saakka.


title: Jack Arnold

text: Arnold aloitti uransa Universal-yhtiön palveluksessa. Hänen tunnetuimpia ohjaustöitään ovat "Vieraat ulkoavaruudesta" (1953), "Mustan laguunin hirviö" (1954), "Tarantula" (1955) ja "Mies joka kutistui" (1957). Näistä kaksi ensin mainittua kuvattiin kolmiulotteisina.


title: Yllätyskokki Niki

text: Yllätyskokki Niki on ruokaohjelma, jossa Niki Thieulon matkaa eri puolilla Suomea yllättämään ihmisiä juhlien järjestelyissä.


title: Martti Suni

text: Martti Juha Akseli Suni (s. 1926) on suomalainen virkamies. Hän on koulutukseltaan kauppatieteiden maisteri. Hän oli vuodesta 1971 lisenssiviraston johtaja.


title: Lisenssivirasto

text: Lisenssivirasto oli valtion virasto, jonka tehtäviin kuului ulkomaankaupan säännöstely ja tarkkailu. Virasto oli kauppa- ja teollisuusministeriön alainen, ja kun se lakkautettiin 1993, tehtävät siirtyivät ministeriölle.


title: Marta Hirn

text: Marta Hirn (7. marraskuuta 1903 Pariisi, Ranska – 5. toukokuuta 1995 Helsinki) oli suomalainen filosofian tohtori ja tietokirjailija.


title: Marta Hirn

text: Marta Hirnin vanhemmat olivat professori Yrjö Hirn ja kääntäjä Karin Hirn. Hänen veljensä oli professori Hans Hirn. Marta Hirn toimi Kansallismuseon kuvakokoelman hoitajana.


title: Kirjasinmetalli

text: Kirjasinmetalli on metalliseosta, jota on käytetty kirjapainon kirjakkeiden ja latomakoneiden rivimatriisien valamiseen. Se koostuu yleisimmin lyijystä, tinasta ja antimonista. Tavallisesti koostumus vaihtelee näissä rajoissa: lyijyä 50–86 %, antimonia 11–30 % ja tinaa 3–20 %. Kirjasinmetallin tulee olla ominaisuuksiltaan sellaista, että se kestää painamisen aiheuttamaa mekaanista rasitusta ja jota voidaan helposti valaa niin että valujälki on teräväreunaista. Kirjasinmetallin keksijänä pidetään Johannes Gutenbergia; hän oivalsi että antimoni tekee muutoin pehmeästä lyijy-tinaseoksesta tarpeeksi kovaa ja kulutusta kestävää ja lisäksi parantaa painojälkeä koska antimoni ei kutistu jäähtyessään läheskään yhtä paljon kuin lyijy.


title: Kirjasinmetalli

text: Seossuhteesta tavoitellaan mahdollisimman eutektista jolloin sulamispiste on mahdollisimman alhainen ja tarkka. Toivottuja ominaisuuksia ovat myös hyvä juoksevuus ja tunkeutuvuus jo hieman sulamispisteen yläpuolella, vähäinen tarttuvuus matriisimetalliin, pieni mutta positiivinen mittojen lämpötilakerroin sekä hyvä lujuus jo hieman sulamispisteen alapuolella, sillä nämä helpottavat ja nopeuttavat käsittelyä. Toisaalta seoksen pitää olla mahdollisimman yksinkertaista, jotta korvausmetallien lisääminen on helppoa. Osa seosmetalleista haihtuu ja osa hapettuu prosessissa kuonaksi joka on kuorittava pois. Seossuhteen muuttuessa erkaantuvat kiteet ja kuona aiheuttavat virheitä painojälkeen ja voivat tukkia koneen putkistoa tai tarttua matriiseihin. Parhailla seoksilla väitetään olevan valujuoksevuuden ja käyttökovuuden välillä vain muutaman asteen lämpötilaero.


title: Kirjasinmetalli

text: Harvemmin myös muita metalleja, kuten rautaa, kuparia, sinkkiä, kadmiumia ja vismuttia on seostettu kirjasinmetalliin. Rauta ja kupari tekevät seoksesta lujempaa. Vismutin tai kadmiumin lisääminen tekevät siitä helpommin sulavaa. Niin kutsuttu Erhartin kirjasinmetalli sisältää sinkkiä 89–93 %, tinaa 6–9 %, lyijyä 2–4 % ja kuparia 2–4 %.


title: Kirjasinmetalli

text: Suomessa kirjasinmetallia voi löytää romuttamoilta, askartelukaupoista, teknisen käsityön erikoisliikkeistä tai kalastustarvikekaupoista (koska siitä voidaan valaa tasapainoja). Myös uudenvuoden tina voi olla kirjasinmetallia.


title: Kirjasinmetalli

text: Muita jäljennösten ja prototyyppien valantaan käytettäviä metalliseoksia:


title: Suomen Kiinteistönvälittäjäliitto

text: Suomen Kiinteistönvälittäjät ry (SKVL) on suomalainen kiinteistönvälitysalan yrittäjien palvelu- ja edunvalvontajärjestö. SKVL:n jäsenyys takaa välittäjille ajantasaisen tiedon ja työvälineet sekä asiakkaille ammattitaitoisen ja turvallisen palvelun. Liitto toimii yhdyssiteenä verkostossa, joka koostuu yli 400 paikallisesta kiinteistönvälitystoimistosta ympäri Suomen.


title: Suomen Kiinteistönvälittäjäliitto

text: Suomen Kiinteistönvälittäjäliitto on perustettu vuonna 1946.


title: Heikki Suomalainen

text: Heikki Suomalainen (26. tammikuuta 1917 Helsinki – 10. tammikuuta 1985) oli suomalainen biokemisti. Hän oli Alkon teollisuusjohtaja 1958–1982. Hänelle myönnettiin professorin arvonimi 1969. Hänen tutkimusaiheitaan olivat hiivan käymiskemia ja hiivan solurakenne ja aineenvaihduta.


title: Heikki Suomalainen

text: Suomalainen valmistui filosofian kandidaatiksi 1942, maatalous- ja metsätieteiden kandidaatiksi 1945 sekä maatalous- ja metsätieteiden tohtoriksi 1948. Hän työskenteli Alkon palveluksessa vuodesta 1941, vuodesta 1943 alkoholintutkimuslaboratorion biokemiallisen osaston päällikkönä. Hän oli Alkon keskuslaboratorion päällikkö 1951–1958 ja samalla Rajamäen tehtaiden isännöitsijä 1955–1958. Vuoden 1958 alusta Suomalainen oli Alkon tuotantoimen toinen johtaja ja vuoden 1959 alusta johtokunnan jäsen. Vuodesta 1969 hän oli yhtiön teollisuusjohtaja ja vuodesta 1972 johtokunnan varapuheenjohtaja. Hän jäi eläkkeelle vuonna 1982. Hän oli myös Helsingin yliopiston ja Teknillisen korkeakoulun dosentti. Suomalainen oli Suomen Kemian Seuran hallituksen puheenjohtaja 1970–1974, Kemian Keskusliiton puheenjohtaja 1978–1978 ja Teknillisten tieteiden akatemian jäsen vuodesta 1964.


title: Heikki Suomalainen

text: Suomalaiselle myönnettiin Suomalaisten Kemistien Seuran Gadd-mitali vuonna 1965 ja Gadolin-mitali 1984. Hän sai professorin arvonimen 1969. Hän oli Länsi-Berliinin teknillisen yliopiston, Leuvenin katolisen yliopiston ja Teknillisen korkeakoulun kunniatohtori.


title: Heikki Suomalainen

text: Heikki Suomalainen oli Esko ja Paavo Suomalaisen veli.


title: Thomas Hofer

text: Thomas Hofer (s. 28. tammikuuta 1996) on itävaltalainen mäkihyppääjä. Hofer edustaa SV Innsbruck-Bergisel-Tirol -seuraa.


title: Thomas Hofer

text: Hofer debytoi maailmancupissa tammikuussa 2016 Zakopanen suurmäen kilpailussa sijoittuen sijalle 23. Näin ollen hän saavutti heti ensimmäiset maailmancupin pisteensä. Parhaimmillaan hän on ollut 22:s Vikersundin lentomäessä helmikuussa 2016. Continental Cupista Hoferilla on kaksi voittoa.


title: Thomas Hofer

text: Vuoden 2013 Euroopan nuorten olympiafestivaaleilta Râșnovista Hofer saavutti kolme pronssia, joista yksi oli henkilökohtainen.


title: Marianne Kantola

text:
Marianne Kantola (s. 11. elokuuta 1988 Raisio) on suomalainen iskelmälaulaja, joka on tullut tutuksi Tangomarkkinoilta sekä erilaisilta tanssikeikoilta.
Kantolan debyyttialbumi "Kaikkein suurinta on rakkaus" ilmestyi keväällä 2015, ja sen tuottamisesta vastasi lukuisista hiteistään tunnettu Pertti Haverinen (Falcon). Uransa alkuvaiheessa Kantola on julkaissut myös kaksi singleä.
Nuoresta iästä huolimatta Kantola on ehtinyt ensin opintojensa, myöhemmin päivätöidensä ohella tehdä erilaisia ja monipuolisia tanssikeikkoja ja konsertteja jo kymmenen vuoden ajan.
Lisäksi Kantola on nähty kesällä 2012 tähdittämässä naispääosaa fantasiamusikaalissa Funze de Menta, jolla oli yhteensä 28 näytöstä Turun JoJo-teatterissa, Manillassa.


title: Marco Grigoli

text: Marco Grigoli (s. 27. huhtikuuta 1991 Samedan) on sveitsiläinen uransa päättänyt mäkihyppääjä. Grigoli edusti Alpina St. Moritz -seuraa.


title: Marco Grigoli

text: Grigoli debytoi maailmancupissa helmikuussa 2010 Klingenthalin suurmäen kilpailussa sijottuen sijalle 39. Hänen paras sijoituksensa maailmancupin osakilpailussa on 15. tila maaliskuulta 2012 Trondheimin suurmäen kilpailusta. Viimeisen maailmancupin osakilpailunsa Grigoli hyppäsi maaliskuussa 2014 Planicassa. Hän saavutti urallaan kaksi pistesijaa.


title: Marco Grigoli

text: MM-kilpailuihin Grigoli osallistui kahdesti, vuosina 2011 ja 2013. Parhaimmillaan hän oli 42. suurmäen kilpailussa vuonna 2013 Val di Fiemmessä. Nuorten MM-kilpailuihin Grigoli osallistui viidesti ollen henkilökohtaisissa kilpailussa parhaimmillaan viides.


title: Marco Grigoli

text: Continental Cupissa Grigoli saavutti yhden voiton ja kaksi kolmossijaa. Kaudella 2013–2014 hän voitti FIS Cupin kokonaiskilpailun.


title: Timo Salonen (jääkiekkoilija)

text: Timo Salonen (s. 25. elokuuta 1976 Pori) on suomalainen entinen jääkiekkoilija. Hänen pelipaikkansa oli hyökkääjä ja hän edusti Liigassa ainoastaan Porin Ässiä. Ässä-kausien välissä Salonen kävi pelaamassa kauden 2000–2001 Englannissa Jukka Jalosen valmentamassa ja Hjallis Harkimon omistamassa Newcastle Jestersin joukkueessa. Seuraavan kauden Salonen aloitti Uudessakaupungissa Mestis-joukkue UJKn riveissä mutta palasi seitsemän ottelun jälkeen takaisin Ässien liigajoukkueeseen.


title: Timo Salonen (jääkiekkoilija)

text: Salonen pelasi kymmenen kauden aikana SM-liigassa yhteensä 371 ottelua, joissa hänen tehopisteensä olivat 45 + 56 = 101 ja jäähymääränsä 325 minuuttia. SM-liigan pudotuspeleissä hän pelasi 10 ottelua, joissa syntyi viisi maalia. Jäähyjä näissä otteluissa Saloselle tuomittiin 12 minuuttia.


title: Timo Salonen (jääkiekkoilija)

text: Liigauralta palkintokaappiin kertyi SM-pronssi vuodelta 1995.


title: Timo Salonen (jääkiekkoilija)

text: Urallaan Salonen pelasi maajoukkueessa kaksissa alle 20-vuotiaiden MM-kisoissa 1995 ja 1996 yhteensä 13 ottelua tehoin 6 + 1.


title: Dayer Quintana

text: Dayer Uberney Quintana Rojas (s. 10. elokuuta 1992 Cómbita, Boyacá) on kolumbialainen maantiepyöräilijä. Myös hänen isoveljensä Nairo Quintana on ammattipyöräilijä.


title: Dayer Quintana

text: Quintana aloitti ammattilaisuransa 2014, ja edusti vuoteen 2018 Movistar Teamia. Kaudesta 2019 alkaen hän ajaa Neri Sottoli–Selle Italia–KTM -tallissa.


title: Dayer Quintana

text: Quinatana voitti kolmannen etapin Itävallan ympäriajossa 2014. Hän voitti Tour de San Luis -etappikilpailun 2016. Hän voitti Colombia Oro y Paz -kilpailun kuudennen etapin 2018.


title: Johan Holm (kartanonomistaja)

text: Johan Holm eli Näsi-Jutte tai Näsin Jutte (24. maaliskuuta 1789 Porvoo – 28. lokakuuta 1866 Porvoo) oli suomalainen Porvoossa asunut varatuomari ja kartanonomistaja jonka saituudesta on säilynyt paljon tarinoita.


title: Johan Holm (kartanonomistaja)

text: Holmin vanhemmat olivat porvoolainen kauppias Johan Holm (k. 1789) ja hänen toinen puolisonsa Maria Charlotta Krook. Holm kävi Porvoon lukiota ja pääsi ylioppilaaksi Turussa vuonna 1806. Hän suoritti tuomarintutkinnon Turun akatemiassa 1808 ja sai varatuomarin arvon 1819.


title: Johan Holm (kartanonomistaja)

text: Holm toimi Porvoon oikeusraatimiehenä vuosina 1822–1827. Hän peri isältään Porvoon Näsinmäellä sijainneen Näsin kartanon ja sai lisänimensä "Näsi-Jutte" kartanon mukaan. Holm rakennutti kartanon maille kilometrikaupalla kiviaitoja ja kivipengerryksiä jotka ovat säilyneet nykypäiviin saakka. Hän oli tunnettu saituudestaan ja hän käytti muun muassa kenkien sijasta tuohivirsuja. Holm ei käyttänyt myöskään ruutia kivien halkaisuun vaan halkaistaviin kiviin hakattiin kesällä reiät joihin talven tultua kaadettiin vettä joka jäätyessään laajeni ja halkaisi kiven. Holm omisti kuollessaan yhdeksän velatonta maatilaa ja kuusi kaupunkitaloa.


title: Johan Holm (kartanonomistaja)

text: Holm oli naimisissa vuoteen 1846 Eva Amalia Krookin (k. 1846) kanssa. Heidän poikansa varatuomari Karl Magnus Holm (1819–1882) oli Porvoon pormestari, Tammikuun valiokunnan jäsen ja valtiopäivämies 1860-luvulla.


title: Glasgow-efekti

text:
Glasgow-efektiksi kutsutaan ilmiötä, jossa Glasgow'n kaupungin asukkaat kuolevat keskimäärin aiemmin kuin muut britit. Glasgow'ssa on myös enemmän sydäntauteja, syöpää, masentuneisuutta, alkoholi- ja huumeongelmia sekä itsemurhia kuin muualla Britanniassa. Köyhyys ei selitä asiaa: köyhien ja työttömien osuus väestöstä on ollut kaupungeissa pitkään lähes sama.
Yhden teorian mukaan Glasgow on menneisyytensä vanki. Huono-osaisuus periytyy sukupolvelta toiselle. Slummeja syntyi jo 1800-luvulla teollisessa vallankumouksessa. Telakoiden, tehtaiden ja kaivosten työläiset kerääntyivät pubeihin, kun ahtaissa kodeissa ei ollut tilaa istua. Uskotaan myös huonojen tulevaisuudennäkymien saavan ihmiset vajoamaan lopulliseen turmioonsa. Easterhousen ympäristössä miesten eliniänodote on 58 vuotta, kun Glasgow'n parempiosaisilla alueilla se on 73.


title: Olli Tola

text: Olli Tapio Tola (s. 13. helmikuuta 1951 Helsinki) on suomalainen televisiotuottaja. Valtaosan urastaan hän on tehnyt Yleisradion palveluksessa. Tolan tuottamia, käsikirjoittamia tai muuten rakentamia televisiosarjoja ovat muun muassa "Metsolat", "Fakta homma", "Kimmo", "Pasila", "Siskonpeti", "Syke" ja "Uusi päivä". Lisäksi hän on työskennellyt dramaturgina, näytelmäkirjailijana ja teatteriohjaajana. 1970-luvulla hän oli mukana huumoriyhtye Kake Singersissä taiteiijanimellä Ola Olenzo Ollén.


title: Olli Tola

text: Olli Tola syntyi lääkäri Jaakko Sakari Tolan ja Hilppa Tellervo Tolan perheeseen. Hän suoritti opintoja Helsingin yliopistossa 1972–1974 ja Suomen teatterikoulussa 1974–1978. Ammattiuransa Tola aloitti Kuopion kaupunginteatterissa 1978–1981, uransa alussa hän työskenteli ensisijaisesti dramaturgina. Hänen varhaisia näytelmäsovituksiaan ovat muun muassa "Kauppaneuvoksen härkä" (1978) ja "Haavoittunut enkeli" (1980).


title: Olli Tola

text: Vuosina 1981–1985 Tola oli kiinnitettynä Turun kaupunginteatteriin. Tuolloin hän ohjasi muun muassa näytelmät "Kolme muskettisoturia" ja "Kesäyön uni". Yleisradion palveluksessa Tola aloitti keväällä 1987, ja on tehnyt sittemmin pääosan urastaan television draama- ja komediasarjojen tuottajana. Hän on tuottanut muun muassa 1990-luvun suosituimpiin suomalaisiin televisiosarjoihin lukeutuvaa draamasarjaa "Metsolat" ja komediasarjaa "Fakta homma" (1996). Hänen tuotantoihinsa lukeutuu myös Neil Hardwickin ohjaama draama "Pakanamaan kartta" (1991). Tola on tuottanut myös useita televisioelokuvia.


title: Olli Tola

text: Tola on tehnyt lukuisia televisiokäsikirjoituksia, laulunsanoituksia ja näytelmäsovituksia. Hänen kirjoittamiaan näytelmiä ovat esimerkiksi komediat "Mä haluun sut" (1999) ja "Paljon onnea vaan" (2002). Tolan sanoittamista sävelteoksista mainittakoon Kake Singersin humoristinen menestyskappale "Mäntsälä mielessäin".


title: Olli Tola

text: Olli Tola avioitui Heini Valpuri Särkän kanssa 1975, liitosta syntyi tytär Tuulianna vuonna 1979. Liitto päättyi eroon. Vuonna 1998 Tola avioitui näyttelijä Lena Meriläisen kanssa. Hän on myös esiintynyt yhdessä Meriläisen kanssa tv-ohjelmasarjan Elämä pelissä kolmannella kaudella. Näyttelijä Pamela Tola on Olli Tolan veljentytär.


title: Xilinhot

text: Xilinhot (, ) on piirikuntatason kaupunki Kiinan Sisä-Mongolian autonomisen alueen Xilingolin liitossa. Se on Xilingolin liiton päähallintopaikka. Kaupungin pinta-ala on 14 592 neliökilometriä ja väkiluku 245 886 (2010).


title: Xilinhot

text: Kaupunkia palvelee Xilinhotin lentoasema (). Kotimaan reittejä on muun muassa Pekingiin, Hohhotiin ja Xi’aniin.


title: Monte Carlo -ralli 2016

text: Monte Carlo -ralli 2016 (viralliselta nimeltään Rallye Monte Carlo 2016) oli MM-rallikauden 2016 avausralli, joka ajettiin 21. tammikuuta – 24. tammikuuta. Kilpailun päätukikohtina toimivat Gapin kunta Kaakkois-Ranskassa, sekä Monacon ruhtinaskunta.


title: Monte Carlo -ralli 2016

text: Kilpailun voittajaksi ajoi kolmatta kertaa peräkkäin Volkswagen-kuljettaja Sébastien Ogier, jonka kotiseudulla kilpailun reitti myös jälleen kulki.


title: Monte Carlo -ralli 2016

text: Vuoden 2016 kilpailu oli järjestyksessään historian 84. Monte Carlo -ralli.


title: Monte Carlo -ralli 2016

text: Kilpailuun osallistui yhteensä 88 autokuntaa, joista maaliin selvisi 64.


title: Monte Carlo -ralli 2016

text: Oheisluokkina kilpailussa ajettiin sekä WRC 2- että WRC 3 -luokassa. WRC 2 -luokan voitti yleiskilpailun kahdeksanneksi sijoittunut Elfyn Evans, ja WRC 3 -luokan voitti yleiskilpailun 19:nneksi nopein Ole Christian Veiby.


title: Miguel Ángel López (pyöräilijä)

text: Miguel Ángel López Moreno (s. 4. helmikuuta 1994 Pesca, Boyacá) on kolumbialainen maantiepyöräilijä. Hän on edustanut vuonna 2015 alkaneen ammattilaisuransa ajan Astana Teamia.


title: Miguel Ángel López (pyöräilijä)

text: López voitti Sveitsin ympäriajon 2016 kokonaiskilpailun 12 sekunnin erolla Jon Izagirreen. Espanjan ympäriajossa 2017 hän voitti 11. ja 15. etapin. Italian ympäriajossa 2018 hän sijoittui kolmanneksi ja voitti nuorten kilpailun. Hän oli samana vuonna kolmas myös Espanjan ympäriajossa.


title: Miguel Ángel López (pyöräilijä)

text: Lähteet: Pro Cycling Stats, Cycling Archives, Cyclingbase


title: Quentin Gilbert

text: Quentin Gilbert (s. 29. toukokuuta 1989) on ranskalainen ralliautoilija.


title: Quentin Gilbert

text: Gilbert voitti WRC-3 -luokan maailmanmestaruuden kaudella 2015. Toistaiseksi hänen paras yleiskilpailusijoituksensa MM-tasolla on 11. sija vuoden 2016 Monte Carlo -rallissa.


title: Pape Habib Sow

text: Pape Habib Sow (s. 2. joulukuuta 1985 Dakar) on senegalilainen jalkapalloilija, joka edustaa Veikkausliigassa pelaavaa FC Inter Turkua. Pelipaikaltaan oikeajalkainen Sow on keskuspuolustaja tai puolustava keskikenttäpelaaja.


title: Pape Habib Sow

text: Sow aloitti ammattilaisuransa Ranskan Ligue 1:n FC Sochaux'ssa, jota hän edusti vuodet 2005–2006 pelaten pääsarjatasolla yhden ottelun. Vuodet 2006–2008 Sow edusti Entente SSG:tä pelaten 38 ottelua, joissa syntyi viisi maalia. Kauden 2008–2009 Sow pelasi Ranskan Ligue 2:n LB Châteauroux'ssa pelaten 12 ottelua. Kaudeksi 2009–2010 hän siirtyi Portugalin Primeira Ligan UD Leiriaan, jossa hän ei kuitenkaan pelannut otteluakaan.


title: Pape Habib Sow

text: Vuodet 2010–2012 Sow edusti saman sarjan Académica de Coimbraa. Hän pelasi seuran paidassa 34 ottelua voittaen Portugalin cupin kaudella 2011–2012. Heinäkuussa 2012 Sow siirtyi Kreikan Superliigan suurseuraan Panathinaikosiin, jossa hän pelasi kauden 2012–2013 aikana 16 ottelua onnistuen maalinteossa kahdesti. Kauden 2013–2014 Sow pelasi Turkin Superliigassa, Elaziğsporin riveissä, päästen kentälle 14 ottelussa, joissa syntyi yksi maali. Tammikuussa 2015 Sow palasi takaisin Portugalin Primeira Ligaan, nyt Rio Aven riveihin, joka purki Sowin sopimuksen heinäkuussa 2015 vain kuuden pelatun ottelun jälkeen.


title: Pape Habib Sow

text: Oltuaan puoli vuotta vapaana pelaajana Sow siirtyi tammikuussa 2016 Veikkausliigan Turun Interiin yksivuotisella pelaajasopimuksella.


title: Pape Habib Sow

text: Seurajoukkuetasolla


title: Aberdeenin rautatieasema

text: Aberdeenin rautatieasema on Aberdeenin päärautatieasema. Se on Skotlannin vilkkain rautatieasema Glasgow’n ja Edinburghin pohjoispuolella. Nykyinen asema on rakennettu vuosina 1913–1916 ja korvasi paikalla olleen vuonna 1867 rakennetun aseman.


title: Aberdeenin rautatieasema

text: Aberdeenista lähtee junia etelään määränpäinä Edinburgh, Glasgow ja Lontoo. Pohjoiseen lähtevät junat suuntavat Invernessiin.


title: Aberdeenin rautatieasema

text: Aberdeenin matkustajasatama sijaitsee 450 metrin päässä asemasta. Linja-autoasema sijaitsee rautatieaseman kanssa samassa rakennuksessa.


title: Luettelo Aku Ankan taskukirjoista (teemanumerot 26–50)

text: Tämä on luettelo Aku Ankan taskukirjojen teemanumeroista 26–50. Ne ovat ilmestyneet vuodesta 2011 eteenpäin.


title: Erenhot

text: Erenhot (, ) on piirikuntatason kaupunki Kiinan Sisä-Mongolian autonomisen alueen Xilingolin liitossa. Se sijaitsee Kiinan ja Mongolian rajalla. Kaupungin pinta-ala on 4 015 neliökilometriä ja väkiluku 74 179 (2010).


title: Erenhot

text: Kaupunkia palvelee Erenhot Saiwusun kansainvälinen lentoasema (). Kotimaan reittejä on muun muassa Pekingiin ja Hohhotiin.


title: Mustat sivut

text: Mustat sivut ("Idées Noires") on belgialaisen sarjakuvapiirtäjä André Franquinin vuosina 1977–1983 piirtämä sarjakuva, joka sisältää sivun mittaisia mustavalkoisia strippejä. Sarjan nimi viittaa sen hallitsevana teemana toimivaan mustaan huumoriin sekä sen ulkoasuun, sillä "Mustissa sivuissa" on käytetty paljon mustaa väriä ja hahmot näkyvät usein lähes siluettimaisina. Franquin käsikirjoitti osan stripeistä yksin, osan yhdessä Yvan Delporten kanssa.


title: Mustat sivut

text: Franquin tunnettiin entuudestaan kaikenikäisille sopivista sarjakuvistaan "Piko ja Fantasio", "Niilo Pielinen" ja "Marsupilami", mutta "Mustat sivut" sisältää yksinomaan aikuisille suunnattua mustaa huumoria, jossa lähes jokaisen stripin aiheena on absurdi väkivaltainen kuolema. Sarjan maailmaa ja ihmiskuvaa on luonnehdittu kyyniseksi, pessimistiseksi ja sarkastiseksi. Useat stripit sisältävät kannanottoja muun muassa asevarustelua, kuolemanrangaistusta ja eläinten julmaa kohtelua vastaan. "Mustat sivut" alkoivat ilmestyä vuonna 1977 "Spirou"-lehden liitteessä "Le Trombone Illustréssa", minkä jälkeen ne jatkuivat ranskalaisen Marcel Gotlibin julkaisemassa "Fluide Glacialissa". Stripit julkaistiin kahtena kokoelmana vuosina 1981 ja 1984.


title: Mustat sivut

text: Ensimmäisen "Mustien sivujen" suomennoksen julkaisi Oulun sarjakuvaseura vuonna 1984. Sarjakuvakustantamo Arktinen Banaani julkaisi vuonna 2015 täydennetyn version, johon on lisätty edellisestä suomennoksesta puuttuneita sivuja. Kummassakin on käytetty samaa, Timo Reenpään tekemää käännöstä.


title: Royal Aberdeen Golf Club

text: Royal Aberdeen Golf Club on maailman kuudenneksi vanhin golfklubi, joka toimii Aberdeenissa, Skotlannissa. Se on perustettu vuonna 1780 nimellä Society of Golfers at Aberdeen, mutta nimi muuttui vuonna 1815 Aberdeen Golf Clubiksi ja vuonna 1903 se muutettiin nykyiseen muotoonsa.


title: Royal Aberdeen Golf Club

text: Royal Aberdeen on tullut parhaiten tunnetuksi siitä, että siellä pelattiin vuoden 2011 Walker Cup ja vuoden 2014 Skotlannin avoimet.


title: Ryōyū Kobayashi

text: Ryōyū Kobayashi (, s. 8. marraskuuta 1996 Hachimantai) on japanilainen mäkihyppääjä.


title: Ryōyū Kobayashi

text: Hän muutti 19-vuotiaana Sapporoon ja sai paikan Tsushiya Home Ski Team -mäkihyppytallista, jossa häntä valmensi Suomen mäkihyppymaajoukkueen entinen valmentaja Janne Väätäinen. Kobayashi ei puhu englantia, vaan käyttää lehdistötilaisuuksissa tulkkia.


title: Ryōyū Kobayashi

text: Kobayashi sijoittui Pyeongchangin olympialaisissa 2018 normaalimäessä seitsemänneksi ja suurmäessä kymmenenneksi.


title: Ryōyū Kobayashi

text: Kobayashi debytoi maailmancupissa tammikuussa 2016 Zakopanessa sijoittuen heti seitsemänneksi. Ensimmäisen palkintosijansa hän saavutti marraskuussa 2018 Wisłassa oltuaan kolmas. Viikkoa myöhemmin Rukalla hän saavutti ensimmäiset kaksi osakilpailuvoittoaan. Seuraavana viikonloppuna hän saavutti Nižni Tagilssa kolmossijan ja voiton. Engelbergissä hän voitti jälkimmäisen kilpailun. Keski-Euroopan mäkiviikolla 2018–2019 hän voitti kaikki neljä osakilpailua, kolmantena hyppääjänä Sven Hannawaldin ja Kamil Stochin jälkeen. Mäkiviikon jälkeen hän voitti Val di Fiemmen ensimmäisen kilpailun, ja oli seitsemäs Val di Fiemmen toisessa kilpailussa ja Zakopanen kilpailussa. Sapporon kilpailuissa hän oli kuudes ja kolmas


title: Ryōyū Kobayashi

text: Kesä-GP-sarjassa hän on voittanut kaksi osakilpailua. Continental Cupissa hän on hypännyt vuodesta 2015 alkaen, ja on sijoittunut siellä parhaimmillaan 22:nneksi. Nuorten MM-kisoista hänellä on normaalimäen ja joukkuemäen pronssi vuodelta 2016.


title: Ryōyū Kobayashi

text: Ryōyūn isoveli Junshirō ja sisko Yuka Kobayashi ovat myös mäkihyppääjiä.


title: Kenneth Bron

text: Kenneth Bron (s. 1. marraskuuta 1961 Paramaribo, Suriname), joka tunnetaan myös artistinimellä Kenny B, on Surinamesta kotoisin oleva reggaelaulaja. Hän on asunut Alankomaissa vuodesta 1991.


title: Kenneth Bron

text: Bronin vuonna 2015 julkaistu albumi "Kenny B" nousi Alankomaissa Album top 100 -listan ykköseksi, ja siltä julkaistu single ”Parijs” oli maan Single top 100 -listan kärjessä yhdeksän viikkoa. Belgiassa (Flanderi) single nousi Ultratop 50 -listalla sijalle 15.


title: Eduardo Sepúlveda

text: Eduardo Sepúlveda (s. 13. kesäkuuta 1991 Rawson) on argentiinalainen maantiepyöräilijä. Hän on kilpaillut myös ratapyöräilyssä. Hän aloitti maantiepyöräilyn ammattilaisuransa ranskalaisessa Bretagne–Séché Environnement-joukkueessa 2013 ja edusti tallia, nimeltään sittemmin Fortuneo–Vital Concept vuoteen 2017. Kaudesta 2018 alkaen hän ajaa Movistar Teamissa.


title: Eduardo Sepúlveda

text: Lähteet: Pro Cycling Stats, Cycling Archives


CCM/USA Hockey All-American Prospects Game on vuosittain USA Hockeyn järjestämä tähdistöottelu, johon osallistuu potentiaaliset mahdollisimman pienellä numerolla seuraavana kesänä yhdysvaltalaispelaajat. Tapahtuma on järjestetty vuodesta 2012 ja siihen osallistuvat pelaajat pelaavat useimmiten USHL-junioriliigassa, NCAA:n yliopistosarjoissa tai Kanadan junioriliigoissa CHL:ssä, joka järjestää myös oman tähdistöottelunsa varausikäisille pelaajille.


title: Joel Othén

text: Joel Othén (6. syyskuuta 1985 Gävle) on ruotsalainen jääpallomaalivahti. Hän edustaa Venäjän liigassa pelaavaa Habarovskin Neftjanikia. Ruotsin maajoukkueessa hän on pelannut vuodesta 2005, mutta ei kuitenkaan pysyvästi. Hän jäi normaalisti Andreas Bergwallin ja Anders Svenssonin varjoon valittaessa MM-kisojen maalivahtia.


title: Joel Othén

text: Othén siirtyi Skutskäristä vuonna 2003 Ruotsin pääsarjan Sandvikens AIK:hon, jota hän edusti seuraavat 10 kautta saavuttaen seurassa kolme Ruotsin mestaruutta ja kaksi hopeaa. Keväällä 2013 hän teki sopimuksen Venäjän pääsarjassa pelanneen Habarovskin SKA Neftyanikin kanssa.


title: Joel Othén

text: Maajoukkueessa


title: Joel Othén

text: Seurajoukkueissa


title: Suomen taloushistoria

text: Suomen taloushistoria alkaa esihistorialliselta ajalta, jatkuu Ruotsin ja Venäjän vallan ajalta itsenäisyyteen ja siitä uusimpana Suomen aikaan osana Euroopan rahaliitto EMUa.


title: Suomen taloushistoria

text: Tavarat ja raaka-aineet ovat liikkuneet Suomessa ja sen nykyisten rajojen yli jo esihistoriallisella ajalla. Käyttötavaroita tuotiin Itämeren piiristä, ylellisyystavaroita kuten kultakoruja kauempaakin. Ensimmäisiin vientituotteisiin kuuluivat turkikset. Maanviljely alkoi kaskeamisesta, mutta Baltiasta levinnyt karjatalous auttoi peltojen lannoittamisessa ja peltoviljelyn lisääntymisessä.


title: Suomen taloushistoria

text: Kaupungistuminen alkoi keskiajalla. Kun suurvallat varustivat laivastojaan, Suomi tuotti niiden tarpeisiin tervaa. 1800-luvun puolivälissä Suomi oli yksi Europpan köyhimmistä maista. Seuraavan 150 vuoden aikana sen talouskasvu oli Japanin jälkeen maailman toiseksi nopeinta.


title: Suomen taloushistoria

text:
1980-luvun nousukautta seurasi pankkikriisi ja maan taloushistorian syvin lama. Seuraava kriisi saapui 2008 Yhdysvaltojen asuntomarkkinoista alkaneen kriisin levitessä IT-kuplan puhkeamisen heikentämään Eurooppaan. Tästä lamasta Suomi on noussut muuta Eurooppaa hitaammin.
Nykyisen Suomen alue oli jo kivikaudella (n. 10000-1500 eaa.) osa laajaa vaihdantaverkostoa. Esimerkiksi piikivi tuli Suomeen nykyisen Venäjän alueelta. Maanviljely ja karjanhoito saapuivat Suomeen kauden lopulla Baltiasta, mutta metsästys ja keräily pysyivät vielä pitkään pääelinkeinoina varsinkin sisämaassa.


title: Suomen taloushistoria

text: Pronssikauden (1500–500 eaa.) vilkas kauppa ulottui myös Suomeen. Valumuottilöydöt todistavat myös paikallisesta erikoistumisesta pronssinvalantaan.


title: Suomen taloushistoria

text: Pronssikauden jälkeisen arkeologisesti vähälöytöisen jakson jälkeen kauppa yleistyi taas roomalaisella rautakaudella. Rautaesineitä tuotiin maahan mutta niitä myös valmistettiin itse järvi- ja suomalmista. Maanviljely alkoi kaskeamisesta, karjanpidosta saatiin lantaa peltojen lannoitteeksi. Muinaispelloilla on viljelty mm. ohraa, ruista, kauraa ja pölkkyvehnää. Kotieläiminä tunnettiin jo pronssikaudella koiran lisäksi lehmä, sika, lammas ja vuohi. Käyttötavaroita tuotiin Itämeren piiristä, ylellisyystavaroita kuten kultakoruja kauempaakin. Vauraus on ehkä perustunut turkiskauppaan.


title: Suomen taloushistoria

text:
Ruotsin vallan aikana Suomeen perustettiin ja kehittyi kaupunkeja kuten Turku ja Viipuri, joista muodostui myös paikallisia kaupan keskuksia. Maa- ja metsätalous olivat silti pääelinkeinoja.
1600-luvulla oli monia katovuosia, ja maataloudella oli vaikeaa. Maanviljelyn ohella tuloja saatiin etelässä raudasta, muualla tervasta ja Länsi-Suomessa tervan lisäksi sahatavarasta. Tervalla oli kysyntää suurvaltojen kasvavissa laivastoissa, mutta sen tuottaminen oli kannattavaa vain hyvien kulkuyhteyksien varrella. Rannikoilla kalastettiin silakkaa, jokivarsilla lohta. Porotalous nousi merkittäväksi elinkeinoksi Lapissa vasta 1700-luvulla.


title: Suomen taloushistoria

text: Ruotsin vallan loppuaikoina hitaasti viriävää teollisuutta (Suomen varhaisteollisuus) edustivat ruukit, lasitehtaat, sahat ja laivanrakentajat. Terva oli edelleen tärkein vientituote.


title: Suomen taloushistoria

text: Venäjän vallan aikana Suomea muokattiin vuorostaan Venäjän osaksi. Tätä perua on myös Suomen muusta Euroopasta poikkeava rautateiden raideleveys. Suomen teollistuminen alkoi 1860-luvulla sahateollisuudesta, mutta vielä 1900 sai 73 % kansasta elantonsa maanviljelystä.


title: Suomen taloushistoria

text: Kun puun ja voin kysyntä kasvoivat ja viljan tuonti vapautui, kaskiviljely loppui ja painopiste siirtyi viljanviljelystä karjatalouteen. Suomi siirtyi vaihdantataloudesta rahatalouteen. Vuonna 1860 Suomi sai oman rahan, markan.


title: Suomen taloushistoria

text: Suomen tärkeimmät kauppakumppanit olivat Venäjä, Saksa ja Englanti. Tärkein tuontitavara oli vilja, jota tuotiin Venäjältä ja Saksasta.


title: Suomen taloushistoria

text: Vuosina 1859-1868 lakkautettiin ammattikuntalaitoksen pakollisuus ja vuonna 1879 säädettiin täysi elinkeinovapaus.


title: Suomen taloushistoria

text: 1800-luvun puolivälissä Suomi oli yksi Euroopan köyhimmistä maista. Sen talouskasvua vuosina 1860-2010 on tutkittu laajassa tutkimushankkeessa, jonka tulosten mukaan tuolla jaksolla talous kasvoi 24-kertaiseksi, ja itsenäisyyden aikana 15-kertaiseksi. Kasvuvauhti on ollut Japanin jälkeen maailman toiseksi nopein.


title: Suomen taloushistoria

text: Ensimmäisen maailmansodan syttyminen vaikeutti Suomen ulkomaankauppaa, kun rintamalinjat katkaisivat viennille ja tuonnille tärkeitä länsiyhteyksiä. Sodan pitkittyessä metalliteollisuus hyötyi kasvaneesta kysynnästä. Vuonna 1916 Venäjän valtion teettämät työt keskeytettiin ja sotatarviketuotanto pieneni, mikä johti työttömyyteen.


title: Suomen taloushistoria

text: Sodan jälkeisinä vuosina Suomi sai lainaa Yhdysvalloista nälänhädän estämiseen.


title: Suomen taloushistoria

text: Jo 1922 teollisuustuotanto oli saavuttanut sotaa edeltävän tason.


title: Suomen taloushistoria

text: 1930-luvulla talouskasvu jatkui, ja bruttokansantuote henkeä kohti lähestyi länsieurooppalaista tasoa.


title: Suomen taloushistoria

text: Puuta alettiin käyttää paperin valmistukseen, ja kun sahateollisuus taantui, paperi ohitti sen viennin arvossa mitattuna 1930-luvulla.


title: Suomen taloushistoria

text: Toisen maailmansodan jälkeen talous oli kriisissä. Sotakorvaukset veivät suuren osan vientipotentiaalista, mutta toisaalta vauhdittavat teollistumista. Niihin pohjautuen 1950-luvulla metalliteollisuuden vienti Neuvostoliittoon jatkui kuitenkin lähes ilman kilpailua muista länsimaista. Vienti länteen, etenkin Länsi-Saksaan ja Britanniaan, alkoi kasvaa 1960-luvulla. Länsivientiä vauhdittivat Suomen devalvoinnit 1945 ja 1949, joiden ansiosta dollarin markkakurssi kasvoi 70 prosenttia. Samaan aikaan jälleenrakennus vauhditti kysyntää.


title: Suomen taloushistoria

text:
Pääministeri Urho Kekkonen julkaisi vuonna 1952 kirjan "Onko maallamme malttia vaurastua?". Siinä hän kantaa huolta Pohjois-Suomen teollistumisesta, jotta asukkaat voisivat pysyä kotiseuduillaan. Tähän tarvittiin Kekkosen mukaan julkisen sektorin väliintuloa, metästeollisuutta, liikenneolojen parantamista, kaivostoimintaa ja energiantuotantoa.
Kekkosen johtama Maalaisliitto oli valmis tinkimään valtionyhtiöiden liiketaloudellisisita tavoitteista yhteiskunnallisten päämäärien edistämiseksi.


title: Suomen taloushistoria

text: 1960-luvulla alettiin laajentaa hyvinvointivaltion etuja.


title: Suomen taloushistoria

text: 1970-luvulla taloudellinen kehitys oli epätasaista. Vuosikymmenen puolivälissä kärsittiin pahojakin takaiskuja. Työttömyys kävi yli 200 000:ssa. Silti kansantulo henkeä kohti nousi selvästi vuosikymmenen aikana. Suomi paransi jonkin verran asemaansa muihin maihin verrattuna. Energiakriisi ei iskenyt Suomeen yhtä kovasti kun muualle Eurooppaan, sillä Clearing-kauppa-sopimuksen takia neuvostoöljyn hinnan jyrkkää nousua kompensoivat samaa vauhtia kasvaneet vientimahdollisuudet itään.


title: Suomen taloushistoria

text: Muuttoliike töiden perässä muihin maihin taantui vihdoin 1970-luvulla elintason kohoamisen myötä. Suomen talous onkin kokenut valtavan harppauksen lyhyessä ajassa ja se on aiheuttanut myös ongelmia. Esimerkiksi kaupungistuminen on ollut hyvin nopeaa, ja se jatkuu edelleen kohti suurimpia kaupunkeja. 1980-lukuun mennessä Suomesta oli tullut yksi maailman vauraimmista maista.


title: Suomen taloushistoria

text: Suomen talouskehityksen politiikka oli ulkomaaninvestointien suhteen kansainväliselläkin tasolla hyvin torjuvaa. 1930-luvulla säädettiin laki, jonka mukaan yli 20% ulkomaanomistuksen osuus yrityksessä luokiteltiin "vaaralliseksi". Vuonna 1987 tämä nostettiin 40%:iin, mutta kauppa- ja teollisuusministeriön piti yhä hyväksyä kaikki ulkomaaninvestoinnit. Ulkomaaninvestointien liberalisointi tuli vasta 1993 EU-jäsenyyttä valmistelevien toimenpiteiden myötä.


title: Suomen taloushistoria

text: 1980-luvulla Suomessa vallitsi voimakas taloudellinen nousukausi, joka kesti koko vuosikymmenen. Yksi syy nousukauden pitkittymiseen ja ylikuumenemiseen oli ulkomaisen luotonhakemisen vapautuminen. Aiemmin luoton hakeminen ulkomailta oli luvanvaraista, mutta Suomen pankki vapautti luoton hakemisen 1986 ja tämä johti laajamittaiseen yrityksien lainanhakuun ulkomailta. Ulkomainen lainaraha oli huomattavasti kotimaista rahaa halvempaa. Myös pankkien luotonanto yksityishenkilöille vapautui ja luottokanta kasvoi enimmillään yli 100 % vuodessa. Pankkien valvojille ei kuitenkaan annettu lisää valtuuksia. Edellä mainitut seikat johtivat kansantaloudessa olevan rahamäärän voimakkaaseen kasvuun, joka puolestaan nosti asuntojen ja liiketilojen hintoja voimakkaasti. Syntyi kiinteistö- ja pörssikupla, jonka aikana syntyi nopeasti velkarahoituksella suuria omaisuuksia. Termi kasinotalous kuvasi lainarahalla ja sijoittamisella rikastumista.


title: Suomen taloushistoria

text: Luottokuplan puhkeamisesta seurasi pankkikriisi, joka myllersi täydellisesti Suomen rahoitusjärjestelmän perinteiset rakenteet ja leirit ja ajoi kansantalouden maan taloushistorian syvimpään lamaan.


title: Suomen taloushistoria

text: Keskeisiä syitä lamaan ja sen syvyyteen olivat talouspolitiikan virheet. Edellä mainittujen lisäksi markan arvoa pidettiin väkisin liian pitkään vakaana korkeilla koroilla devalvaatiota vältellen. Myös finanssipolitiikka oli liian tiukkaa eli valtiontalouden pelastaminen ylikorostui menoja leikkaamalla. Työttömyyden hoidon laiminlyönti johti verotulojen laskuun ja työttömyysturvamenojen nousuun sekä sitä kautta julkisten menojen nousuun, eikä korkean työttömyyden alentaminen jälkeenpäin ole osoittautunut helpoksi. Yksi leimaa-antava seuraus lamasta oli monien ylivelkaantuneiden, mm. entisten yrittäjien, vuosikymmenien ulosottokierre.


title: Suomen taloushistoria

text: Laman syihin kuuluivat myös markan spekulointi valuuttamarkkinoilla ja siitä seurannut rahapolitiikan kiristyminen sekä Neuvostoliiton kanssa käydyn clearing-kaupan loppuminen vuosikymmenen vaihtuessa. Laman merkit näkyivät vielä 2000-luvullakin, vaikka Suomen talouden voitiinkin sanoa olevan jo hyvässä kunnossa.


title: Suomen taloushistoria

text: Erityisesti 1970-luvulla Suomen tuloerot supistuivat rajusti ja olivat OECD-maiden pienimpiä 1990-luvun alussa.


title: Suomen taloushistoria

text: Suomi liittyi 1995 Euroopan unioniin. EU on ollut ennen muuta taloudellinen liitto, johon Suomen talous on yhä syvemmin integroitunut. Tästä esimerkkejä ovat EMU-maiden yhteinen valuutta euro, yhteinen tullipolitiikka sekä tavaroiden ja pääomien vapaa liikkuminen. EU helpotti myös palvelujen ja ihmisten liikkumista.


title: Suomen taloushistoria

text: Ensimmäisen kymmenen EU-jäsenyysvuoden aikana ulkomaalaiset investoinnit kasvoivat Suomessa selvästi.


title: Suomen taloushistoria

text: Vuosituhannen vaihteen osakemarkkinahuumassa monia IT-yityksiä listautui pörssiin ja ne kasvoivat kuplaksi asti. Vuonna 2007 Yhdysvaltojen asuntomarkkinoista alkanut kriisi eteni Eurooppaan vuonna 2008.


title: Suomen taloushistoria

text:
Länsimaiden Venäjälle asettamat Ukrainan kriisistä johtuvat talouspakotteet huhtikuusta 2014 ja heinäkuusta 2015 alkaen vaikeuttivat Suomen taloustilannetta. Pakoitteiden takia yhdysvaltalaiset yritykset ovat vetäneet suoria investointeja pois myös Suomesta miljoonien eurojen edestä. Pakotteet ovat aiheuttaneet suomalaiselle maataloudelle satojen miljoonien eurojen tulonmenetykset. Vientitulojen pienenemisen lisäksi maito- ja lihatuotteiden sekä perunoiden ylitarjonta kotimaisilla markkinoilla aiheutti hintojen laskua.
Suomen talous lähti nousuun muuta EU:ta hitaammin. Vuosina 2015-2016 Suomen talouden ennustetaan kasvavan ainoana EU-maana alle prosentin vuosivauhtia.


title: Suomen taloushistoria

text: Perinteistä keskiaikaista sarkajakoa sovellettiin Suomessa vain etelän tiheään asutuilla viljelysmailla. Muualla oli käytössä lohkojako. Isojako 1700-luvulta alkaen pyrki yhdistämään talojen maat jälleen suuremmiksi kokonaisuuksiksi. Myös metsämaat jaettiin. 1800-luvun puolivälissä uusjaolla yritettiin jälleen koota Talon kaikki tilukset oli sijoitettava yhteen säännöllisenmuotoiseen palstaan. Samalla rajoitettiin tilusten lohkomista elinkelvottomiin osiin perinnönjaon yhteydessä.


title: Suomen taloushistoria

text: Suomen itsenäistyttyä torpparilaki salli torppareiden ja mäkitupalaisten oikeudesta lunastaa vuokra-alueensa. Se laajensi Suomen itsenäistä pienviljelijäluokkaa. Lex Kallio auttoi heitä hankkimaan itselleen lisämaita pientilojensa elinkelpoistamiseksi. Toisen maailmansodan aikana pika-asutuslaki ja vuoden 1945 maanhankintalaki Karjalan evakkojen asuttamiseksi lisäsivät pienmaanomistusta. Maanhankintalain nojalla Suomeen syntyi 45 000 uutta maatilaa ja 56 000 asuintilaa.


title: Suomen taloushistoria

text: Nykyisin maatilojen keskipeltoala on noin 43 ha ja kasvamaan päin. Silti tilat ovat muuhun Eurooppaan verrattuina pieniä. Vuonna 2014 Suomessa oli 52 775 maatilaa, joista useimmat ovat perhetiloja.


title: Suomen taloushistoria

text: Omavaraistalous säilyi pääasiallisena elämänmuotona pitkään varsinkin Suomen maaseudulla. Vanha maatalousyhteisö oli hyvin pitkälle omavarainen, ja niin kauan kuin maatalous oli monimuotoista, ihmiset kuluttivat lähinnä itse tuottamiaan hyödykkeitä. Kaupasta ostettiin suolaa ja laadukkaita metallituotteita. Kauppoja oli aluksi vain kaupungeissa. Maaseudulle perustettiin kauppoja 1860-luvulta alkaen. Isännät saivat rahatuloja myös myymällä puutavaraa.


title: Suomen taloushistoria

text: Elämänmuoto alkoi muuttua rajusti toisen maailmansodan jälkeen. Taajamat alkoivat kasvaa, ja rakennemuutos kiihdytti maaltapakoa. Taajamien asukkaat ostivat kaikki hyödykkeet kaupasta. Maatilat erikoistuivat yhden tai korkeintaan kahden eri tuotteen tuotantoon, joka myytiin käytännössä kokonaan jalostukseen, nin että viljatilatkin ostivat valmista leipää.


title: Suomen taloushistoria

text: Vuonna 1920 maataloudesta sai toimeentulonsa 70 prosenttia väestöstä ja teollisuudesta vain 10 prosenttia. Vuonna 2004 maatalous työllisti 4,3% työllisestä väestöstä.


title: 24Kitchen

text: 24Kitchen on ruokaohjelmien sarja, jota on Suomessa esittänyt Fox lokakuusta 2013 lähtien. Siihen kuuluu sekä yksittäisiä ohjelmia että sarjoja. Osa ohjelmista on tuotettu ulkomailla ja osa Suomessa.


title: 24Kitchen

text: Suomessa tehdyissä ohjelmissa kokkaavat Sara La Fountain, Kalle Kiukainen, Sara Chafak, Teemu Laurell ja Santeri Hämäläinen.


title: Isabela Moner

text: Isabela Yolanda Moner (s. 10. heinäkuuta 2001 Cleveland, Ohio, Yhdysvallat) on yhdysvaltalainen laulaja-lauluntekijä, näyttelijä ja tanssija. Hänet tunnetaan parhaiten Jennynä tilannekomediassa "Growing Up Fisher" ja CJ Martinina Nickelodeonin nuortensarjassa "100 Things to Do Before High School".


title: Isabela Moner

text: Isabela syntyi Katherine ja Patrick Monerille vuonna 2001. Hänet hyväksyttiin collegen 15-vuotiaana.


title: Isabela Moner

text: Moner teki ensimmäisen Broadway-roolin kymmenenvuotiaana Evita-näytelmässä.


title: Isabela Moner

text: Vuonna 2014 hän esitti J. K. Simmonsin ja Jenna Elfmanin hahmojen tytärtä, Jennyä tilannekomediasarjassa "Growing Up Fisher". Seuraavaksi Moner valittiin tähdittämään Nickelodeonin nuortensarjassa "100 Things to Do Before High School", jossa hän esitti CJ Martinia.


title: Isabela Moner

text: Toukokuussa 2016 kerrottiin Monerin saaneen roolin vuonna 2017 julkaistusta "" -elokuvasta. Hän toimii ääninäyttelijänä vuonna 2017 julkaistavassa tietokoneanimaatioelokuvassa "Suuri pähkinäryöstö 2". Vuonna 2018 hän esitti Isabela Reyesia toimintaelokuvassa "".


title: Isabela Moner

text: Toukokuussa 2018 kerrottiin Monerin saaneen roolin vuonna 2019 julkaistavasta "Seikkailija Dora" animaatiosarjan näytellystä versiosta.


title: Isabela Moner

text: Moner julkaisi "Stopping Time" esikoisalbuminsa syyskuussa 2015 Broadway Recordsin kautta.


title: Isabela Moner

text: Albumit:


title: Isabela Moner

text: Singlet:


title: Henry Rein

text: Henry Rein (25. marraskuuta 1884 Vaasa – 21. elokuuta 1953 Helsinki) oli suomenruotsalainen toimittaja ja lehdenkustantaja.


title: Henry Rein

text: Reinin vanhemmat olivat merikapteeni Gustaf Wilhelm Rein (1841–1907) ja Elisabet (Betty) Withander, ent. Parman (1846–1916). Hän oli naimisissa Bertha (Ebba) Reinholmin (1893-1961) kanssa.


title: Henry Rein

text: Rein oli Aftonbladet-lehden Lontoon kirjeenvaihtajana 1907–1909 ja hän toimi sitten Nya Pressen-lehden avustajana 1909–1914 sekä suomenruotsalaisen joululehden Luciferin toimittajana 1916–1930. Rein perusti vuonna 1923 Helsinkiin ruotsinkielisen Garm-pilalehden ja hän oli lehden julkaisija ja toimittaja aina kuolemaansa saakka 1953. Kirjallisuuteen ja taiteiseen keskittynyt lehti ilmoitti olevansa poliittiselta linjaltaan ”demokraattisen konservatiivinen” ja se vastusti muun muassa kieltolakia, aitosuomalaisuutta ja ääriliikkeitä.


title: Julinin tontti

text: Julinin tontti on Turussa Brahenkadun ja Eerikinkadun kulmassa sijaitseva tontti, jolta purettiin kulttuurihistoriallisesti merkittäviä rakennuksia 1960-luvulla Stockmannin tavaratalohankkeen tieltä. Vuonna 1987 tontille rakennettiin Julininkulman liikerakennus. Rakennuksen kellarissa on Pyhän hengen kappeli, jossa sijaitsee keskiaikaisen Pyhän hengen talon rauniot.


title: Julinin tontti

text: Historiantutkija Rauno Lahtisen mukaan purkuhanke ja tontin jääminen tyhjäksi yli 20 vuodeksi on yksi Turun taudin symboleista.